Z-ΒΑΒΥΛΩΝΙΑ: Ιουνίου 2009\nZ ΒΑΒΥΛΩΝΙΑ #56 Ιούνιος 09\nΔΗΜΗΤΡΗΣ ΚΩΝΣΤΑΝΤΙΝΟΥ: ΠΕΝΤΕ ΜΕΡΕΣ ΕΛΕΥΘΕΡΙΑΣ\nΜΟΥΜΙΑ ΑΜΠΟΥ ΤΖΑΜΠΑΛ: ΕΝΑ ΣΗΜΕΙΟ ΚΑΜΠΗΣ ΣΤΗΝ ΠΟΡΕΙΑ ΤΗΣ ΙΣΤΟΡΙΑΣ\nΒΑΝΤΑΝΑ ΣΙΒΑ: ΔΙΑΤΡΟΦΙΚΗ ΔΗΜΟΚΡΑΤΙΑ ΕΝΑΝΤΙΟΝ ΔΙΑΤΡΟΦΙΚΗΣ ΔΙΚΤΑΤΟΡΙΑΣ\nΣΑΟΥΛ ΛΑΝΤΑΟΥ: Η ΟΡΓΗ ΒΑΘΑΙΝΕΙ\nΤΖΟΡΤΖ ΜΟΝΠΑΪΟΤ: ΥΠΟΔΟΥΛΗ ΓΝΩΣΗ\nΚάντε κλικ στους παραπάνω τίτλους για να διαβάσετε τα άρθρα\nΑναρτήθηκε από ΕΛΛΗΝΙΚΗ ΕΚΔΟΣΗ στις 4:10 π.μ. 1 σχόλιο:\nΕτικέτες Βαβυλωνία, Κωνσταντίνου, Λαντάου, Μονμπάιοτ, Μούμια, Σίβα, Τζαμάλ, Zmagazine, Znet\nΠέντε μέρες ελευθερίας ποτέ δε θα είναι αρκετές. Είναι, όμως, η αρχή μιας διαρκούς και κλιμακούμενης αντεπίθεσης. Σκοπός μας: να πάρουμε τη ζωή μας πίσω. Την ίδια ώρα που τα κόμματα σπαταλούν εκατομμύρια ευρώ για προεκλογικές καμπάνιες κενού περιεχομένου, κάποιοι κάνουν πολιτική. Το πρώτο φεστιβάλ της Βαβυλωνίας είναι πια γεγονός και διεκδικεί τα πρωτεία όσον αφορά τη σύσταση του κόσμου που το αγκάλιασε. Φιγούρες πολύχρωμες, μικρής ή μεγάλης ηλικίας, με απλανή ή φλογερά βλέμματα, άνθρωποι ανήσυχοι, από εκείνους που δεν περιορίζονται στην αποχή από τις ευρωεκλογές – η οποία μόνη της δε σημαίνει τίποτα – αλλά παίρνουν την πολιτική στα χέρια τους, γυρίζουν την πλάτη τους στα κόμματα και την υποτέλεια και επιλέγουν την αξιοπρέπεια και την αυτοοργάνωση.\nΑπόσταγμα τέτοιας συλλογικής εργασίας και αυτοοργάνωσης, το φεστιβάλ έγινε πραγματικότητα από τις εισφορές και τις προσπάθειες ανθρώπων που πίστεψαν στην ιδέα και θυσίασαν χρόνο και κόπο για να το φέρουν σε πέρας. Κορυφαίοι καλεσμένοι με πολιτικό ή πολιτιστικό λόγο από διάφορες χώρες πείστηκαν να συμμετάσχουν, η Σύγκλητος της Σχολής Καλών Τεχνών, παρά την αντίθετη άποψη του Πρύτανη και το αρνητικό κλίμα, συναίνεσε τελικά στην παραχώρηση του χώρου, ενώ, παρά την παντελή έλλειψη χρημάτων, ξεπεράστηκαν όλα τα εμπόδια των απαραίτητων εμπορευματικών συναλλαγών. Τελικά, η αθρόα προσέλευση των απλών ανθρώπων επιβράβευσε αυτές τις προσπάθειες και ανάγκασε τον Χάουαρντ Ζιν, κατά την επιστροφή του στο ξενοδοχείο, να μας ευχαριστήσει με δάκρυα στα μάτια για την εμπειρία που του χαρίσαμε.\nΣκοπός μας ήταν να δώσουμε το έναυσμα για πολιτική συζήτηση, να ασκήσουμε κριτική, να προκαλέσουμε πολιτική αντιπαράθεση και ζύμωση, όχι να χειροκροτήσουμε έτοιμες πολιτικές συνταγές. Είμαστε περήφανοι που το πετύχαμε. Η συμμετοχή των μπουχτισμένων, καθημερινών ανθρώπων στις λαϊκές πολιτικές διεργασίες που έλαβαν χώρα στα αμφιθέατρα της σχολής, στο φουαγιέ και σ’ όλα τα διασκορπισμένα τραπεζάκια ήταν συγκινητική. Αυτοί οι απλοί άνθρωποι, που μας τίμησαν με την παρουσία τους, αποδείχθηκαν κυριολεκτικά ανώτεροι των κοινωνικών περιστάσεων αλλά και των συλλογικοτήτων που δραστηριοποιούνται στη χώρα, οι οποίες αντίθετα, όπως φάνηκε περίτρανα και στο φεστιβάλ, αντιμετωπίζουν δύο χρόνια σοβαρά προβλήματα: την έλλειψη συγκροτημένων πολιτικών ριζοσπαστικών προτάσεων, οι οποίες να ζυμώνονται μέσα στην κοινωνία και να εκφράζονται στα λαϊκά φεστιβάλ για κριτική και αμφισβήτηση, καθώς και την απουσία συνεργασίας μεταξύ τους.\nΜπορεί ο κόσμος να γυρίζει την πλάτη στα κόμματα, από την άλλη, όμως, δεν έχει πού να στραφεί. Κοινωνία χωρίς συλλογικότητες δεν υπάρχει. Κοινωνία μίας συλλογικότητας είναι η ολοκληρωτική κοινωνία του κράτους και κίνημα μίας συλλογικότητας είναι κίνημα ΚΚΕ. Η αληθινή πολιτική, δικαίωμα και υποχρέωση όλων μας, ασκείται μέσα από τις κινηματικές διαδικασίες και απαιτεί όλες αυτές τις πολυάριθμες αυτοοργανωμένες ομάδες που δραστηριοποιούνται στην πόλη και προσπαθούν να εφαρμόσουν στην πράξη εκείνο που κάποιοι αποκαλούν ουτοπία. Αυτές, όμως, για να είναι πρόδρομοι του μέλλοντος που ονειρευόμαστε, αν θέλουν να γοητεύσουν πραγματικά την πλειονότητα του κόσμου και να αποτελέσουν μέρος της λύσης του κοινωνικού προβλήματος, θα πρέπει να αποκτήσουν επιτέλους αρθρωμένο πολιτικό πρόταγμα, αντί για σκέτη άναρθρη κριτική, και ταυτόχρονα να καταφέρουν να συνεργαστούν μεταξύ τους δημιουργώντας ομοσπονδίες και δίκτυα στη βάση των όποιων κοινών στόχων, αντί να ανταγωνίζονται η μια την άλλη θυμίζοντας κομματικές παρατάξεις του παρελθόντος στο οποίο ζούμε.\nΤο πρώτο διεθνές αντιεξουσιαστικό φεστιβάλ της Βαβυλωνίας ήταν μια καλή ευκαιρία για όλες τις συλλογικότητες να αποδείξουν ότι πιστεύουν στον ίδιο τους τον εαυτό και σ’ αυτόν τον τρόπο οργάνωσης, ότι δεν έχουν μετατραπεί σε εγωπαθείς ατομικότητες στείρας, νηπιακής μισαλλοδοξίας. Μια ευκαιρία που πέρασε ανεκμετάλλευτη. Από την άλλη μεριά, διαβλέπω ότι οι ανοργάνωτοι και ανήσυχοι άνθρωποι δε θα μείνουν με τα χέρια δεμένα περιμένοντας τις συλλογικότητες να λύσουν τα υπαρξιακά, μετεμφυλιακά τους συμπλέγματα· η διαδικασία της πολιτικής ζύμωσης που ξεκινάει στις τάξεις των ανοργάνωτων ανθρώπων είναι χείμαρρος που με τον καιρό φουντώνει και στο διάβα του θα παρασύρει τις συλλογικότητες του χθες και θα τις ξεβράσει πλήρως μεταμορφωμένες σε νέες κοινωνικές όχθες.\nΑναρτήθηκε από ΕΛΛΗΝΙΚΗ ΕΚΔΟΣΗ στις 4:00 π.μ. Δεν υπάρχουν σχόλια:\nΕτικέτες Βαβυλωνία, Ελευθερία, Κωνσταντίνου, Φεστιβάλ, Znet. Zmagazine\nΤην ώρα που γράφονται αυτά τα λόγια η συνάντηση των G20 λαμβάνει χώρα στη δεύτερη μεγαλύτερη παγκοσμίως τραπεζική πόλη (το Λονδίνο) και ο πρόεδρος των ΗΠΑ Μπάρακ Ομπάμα έφτασε με μια ακολουθία που όμοιά της δεν έχουμε δει από την εποχή που ο αυτοκράτορας επισκεπτόταν τις κτήσεις του στην ενδοχώρα προκειμένου να εντυπωσιάσει τον όχλο με τη δύναμη και το μεγαλείο της αυτοκρατορίας.\nΌμως, όπως συνηθίζεται, τα φαινόμενα ίσως και να απατούν, καθώς οι αληθινοί πρίγκιπες δε φοράνε ούτε στέμματα ούτε επιδεικνύονται με πομπές. Αληθινοί είναι οι πρίγκιπες του κεφαλαίου και, όπως εύστοχα παρατήρησε ο Μαρξ, καταλαμβάνουν τα «ανώτερα επίπεδα της οικονομικής εξουσίας», ενώ οι πολιτικοί αρχηγοί αποδέχονται σιωπηλά τη δύναμη τους. Αλλά τους τελευταίους πέντε μήνες περίπου τα «ανώτερα επίπεδα της οικονομικής εξουσίας» δε φαντάζουν πια τόσο εξουσιαστικά.\nΟι τράπεζες καταρρέουν μέσα σε μια νύχτα, μακροπρόθεσμα επιχειρηματικά πλάνα και εταιρίες διαλύονται, οι κατασχέσεις αυξάνονται και τα ποσοστά ανεργίας ανεβαίνουν όπως η ένδειξη του θερμόμετρου στην κόλαση. Η θέση του κεφαλαίου είναι τόσο επισφαλής όσο ποτέ άλλοτε.\nΑν ζούσαμε σε έναν κόσμο όπου κυβερνούν οι νόμοι της λογικής τώρα θα ήταν η ώρα για την άνοδο της αριστεράς και για την επίθεση των σοσιαλιστικών ιδεών στα «οδοφράγματα» του καπιταλισμού, γκρεμίζοντας στη γη τα πέτρινα είδωλά του.\nΌμως αυτή δεν είναι καθόλου η πραγματικότητα στην οποία ζούμε. Γιατί άραγε;\nΘεωρώ ότι κάποιες θεμελιώδεις ιδέες χρειάζονται επανεξέταση σ’ αυτό το σημείο. Το κεφάλαιο είναι ένας βρικόλακας. Έχει πολλά πρόσωπα και πολλές ζωές. Τις τελευταίες δεκαετίες παρατηρήσαμε την άνοδο των επονομαζόμενων «δεξαμενών σκέψης», που απαρτίζονται από νομικούς συμβούλους ενταγμένους στο σύστημα, των οποίων η δουλειά είναι η υπεράσπιση των καπιταλιστικών ιδεών και η προώθηση όλων των οπισθοδρομικών, αντικοινωνικών, πραγματικά καταπιεστικών ιδεών. Λόγω του πλούτου και της επιρροής τους έχουν άμεση πρόσβαση στα μικρόφωνα των MME και μπορούν έτσι να πολλαπλασιάζουν την επιρροή τους και να παίζουν το ρόλο των ειδικών για όλα τα ζητήματα, ασήμαντα και σημαντικά. Τέτοιου είδους ειδικοί έπαιξαν βασικό ρόλο στην προώθηση του πολέμου στο Ιράκ το 2001 και το 2002. Οι φωνές τους βομβάρδισαν τα ΜΜΕ με μια ρητορική που τώρα ακούγεται γελοία: «Οι Αμερικανοί θα γίνουν δεκτοί σαν απελευθερωτές», «θα μας ραίνουν με ροδοπέταλα», «ο κήπος της δημοκρατίας θα ανθίσει από τις προσπάθειες μας» και αλλά τέτοια παρόμοια.\nΤέτοιου είδους ισχυρισμοί είναι βλακώδεις, αλλά αυτό δεν έχει σημασία. Οι ειδικοί επέστρεψαν. Πολλοί απ’ αυτούς είναι εκτός κυβέρνησης αλλά χάρη στα δισεκατομμύρια που «επενδύθηκαν» στις δεξαμενές σκέψης αυτές αποτελούν ένα είδος σκιώδους κυβέρνησης που μπορεί ακόμη να μονοπωλεί τα μικρόφωνα των ΜΜΕ. Τώρα πρόκειται για ειδήμονες των δεξαμενών σκέψης που έχουν ανοσία στην αποτυχία καθώς έχουν εξασφαλίσει διαρκή αργομισθία από το κεφάλαιο.\nΩστόσο, χωρίς να μας εκπλήσσει, δεν υπάρχει αντίλογος από την αριστερά (απ’ όσο ξέρω).\nΕν μέρει, νομίζω ότι αυτό συμβαίνει επειδή η αριστερά δε διαθέτει τους πόρους της δεξιάς ή επειδή δε χρησιμοποιεί τους πόρους της μ’ αυτόν τον τρόπο.\nΈτσι, σε μια εποχή που το κεφάλαιο αμφισβητείται σοβαρά, λιγοστές φωνές είναι έτοιμες να προσφέρουν εναλλακτική λύση που θα ‘χει μαζική απήχηση και, αν υπάρχουν τέτοιες φωνές, πώς θα φτάσουν στο πλατύ κοινό; Ή μήπως φτάνουν;\nΠριν από λίγους μήνες παρακολουθήσαμε τις γενικές εκλογές όπου το ένα κόμμα κατηγορούσε επανειλημμένως το άλλο ότι είναι «σοσιαλιστικό». Σε μια τέτοια δημόσια καμπάνια, αυτό δεν ήταν απλώς μια κακή διατύπωση· δεν ευχόσασταν, όμως, από μέσα σας να ήταν πραγματικά σοσιαλιστής ο υποψήφιος;\nΒέβαια, αν ήταν, δε θα απολάμβανε τη γενναιοδωρία των επιχειρήσεων που θα έκανε εφικτή την υποψηφιότητα του (για να μην αναφέρω την υποστήριξη του κομματικού μηχανισμού).\nΤελικά, όμως, έχει λίγη σημασία ποιος βρίσκεται στη κορυφή, εφόσον αυτοί που βρίσκονται στη βάση κινητοποιούνται, οργανώνονται και υπερασπίζονται μαχητικά τα ταξικά και κοινωνικά τους συμφέροντα. Με λίγα λόγια, τα κοινωνικά κινήματα αποτελούν τη μοναδική λύση.\nΟι άνθρωποι πρέπει να κατακλύσουν τους δρόμους διαμαρτυρόμενοι για την παρούσα οικονομική κατάσταση, εν μέσω της οποίας οι τραπεζίτες συγκεντρώνουν δισεκατομμύρια δημόσιου χρήματος, ενώ αντίθετα οι απλοί άνθρωποι αντιμετωπίζουν κατασχέσεις και προσωρινές απολύσεις, κινδυνεύοντας να μείνουν άστεγοι.\nΑλλά όπως αναφέρει ο Φρίντριχ Ένγκελς στην εισαγωγή τού βιβλίου τού Μαρξ, O Εμφύλιος Πόλεμος στη Γαλλία (1871), «το κράτος δεν είναι τίποτε άλλο από ένας μηχανισμός καταπίεσης της μίας τάξης από την άλλη και, πράγματι, αυτό δε συμβαίνει λιγότερο στη δημοκρατία από ό,τι στη μοναρχία».\nΣτο Κομμουνιστικό Μανιφέστο o Μαρξ μας υπενθυμίζει ότι «το ανώτατο όργανο του σύγχρονου κράτους δεν είναι τίποτε άλλο παρά μια επιτροπή διαχείρισης… ολόκληρη η μπουρζουαζία». Δηλαδή, το δημοκρατικό κράτος είναι όργανο της μπουρζουαζίας, τίποτα λιγότερο, τίποτα περισσότερο. Υπό αυτό το πρίσμα, γιατί να μην κλέβουν το δημόσιο πλούτο για το προσωπικό τους όφελος; Δεν είναι οι κεφαλαιοκράτες εργαλεία παραγωγής ιδιωτικού πλούτου και επιρροής;\nΤα κοινωνικά κινήματα, δηλαδή τα μαζικά κινήματα, σπάζουν αυτούς τους δεσμούς απαιτώντας πολιτικές οι οποίες να καταναλώνουν τους δημόσιους πόρους εξυπηρετώντας τις δημόσιες ανάγκες ή τουλάχιστον να φαίνεται ότι εξυπηρετούν τα συμφέροντά τους.\nΖούμε σε μια εποχή όπου οι πόλεμοι υποκινούνται στο όνομα της δημοκρατίας· όμως λίγοι θεσμοί είναι τόσο βαθειά αντιδημοκρατικοί όσο οι οικονομικοί. Οι πλούσιοι, ουσιαστικά οι αρχιτέκτονες της οικονομικής κατάρρευσης, θεωρείται δεδομένο ότι έχουν δικαίωμα να πάρουν επιχορηγήσεις πολλών δισεκατομμυρίων για να γλιτώσουν την κατάρρευση, ενώ οι φτωχοί και οι άνεργοι αξίζουν στην καλύτερη περίπτωση μόνο τη συμπόνια μας και στη χειρότερη την περιφρόνησή μας.\nΑυτού του είδους η λογική δηλητηριάζει τη συνείδησή μας και όχι μόνο επηρεάζει τη σκέψη μας αλλά εμποδίζει και πιθανές εναλλακτικές λύσεις. Παντού γύρω μας, από τις αποτυχημένες επιχειρήσεις και την ανεργία μέχρι τις κατασχέσεις που έχουν σαν αποτέλεσμα την αύξηση των αστέγων, βλέπουμε αποδείξεις της κρίσης του καπιταλισμού. Η πραγματικότητα του επιχειρηματικού κύκλου είναι: άνθιση και χρεοκοπία. Χρεοκοπία και άνθιση. Πόλεμοι για την υπεράσπιση της επιχειρησιακής απληστίας και της βιομηχανικής κατάκτησης.\nΠερισσότερα για τους εκατομμυριούχους και τους δισεκατομμυριούχους και τίποτα για τους πολλούς.\nΠοια κοινωνική συνθήκη θα μπορούσε να είναι καλύτερη για τους σκοπούς μας; Τι περισσότερο χρειαζόμαστε για να δείξουμε ότι η παρούσα κατάσταση είναι σίγουρη συνταγή για μια επόμενη κατάρρευση;\nΤώρα μας παρουσιάζεται μια μεγάλη ευκαιρία που ίσως δεν θα την έχουν πολλές επόμενες γενιές – ας μην τη χαραμίσουμε. Ας οργανώσουμε τα κινήματα μας, όπως το απαιτεί αυτή η κρίσιμη ώρα. Ζούμε σε μια φάση που παρόμοια δεν έχουμε συναντήσει από τη δεκαετία του ’30. Οι πολιτικοί χρωστάνε το αξίωμα τους στη δύναμη του κερδοσκοπικού καπιταλισμού, ο οποίος ευθύνεται για την επική αυτή καταστροφή και οι πολιτικοί είναι απρόθυμοι να πάνε κόντρα στους χρηματοδότες τους, ακόμη και τώρα που βρίσκονται σε κρίση.\nΤο επίκεντρο του οικονομικού σεισμού είναι η Νέα Υόρκη και το Λονδίνο, όπου οι τραπεζικές απάτες με τις υποθήκες γεννήθηκαν και εξελίχθηκαν σε νέους τρόπους δημιουργίας υπέρογκου πλούτου.\nΚαι στις δύο πρωτεύουσες των οικονομικών αυτοκρατοριών, οι εκλεγμένοι αρχηγοί, ο αμερικάνος πρόεδρος Μπάρακ Ομπάμα και ο βρετανός πρωθυπουργός Γκόρντον Μπράουν, δε θέλουν να χαρακτηριστούν σοσιαλιστές και γι’ αυτό διστάζουν να ασκήσουν περισσότερη από συμβολική πίεση στις τράπεζες, ενώ ταυτόχρονα έχουν δείξει ανικανότητα να εκμεταλλευτούν τις δυνατότητές τους, για να μην αναφέρω τον εθνικό πλούτο.\nΤώρα είναι η στιγμή να οργανώσουμε, να επεκτείνουμε τα κινήματα μας, να διαδηλώσουμε τη δύναμη και τη διαφορετικότητα μας, γιατί αν μας διδάσκει κάτι η ιστορία αυτό είναι ότι όταν η αριστερά δεν καταφέρνει να οργανωθεί, τότε η δεξιά κυριαρχεί.\nΔε μιλάω με ελαφριά καρδιά. Η άποψη αυτή γεννήθηκε από τη μελέτη μιας σειράς διαλέξεων του μαρξιστή ιστορικού και επαναστάτη Κ. Τζέιμς στο Τρινιντάτ, το καλοκαίρι του 1960. Οι διαλέξεις αυτές συγκεντρώθηκαν χρόνια αργότερα στο Modern Politics (1973). O Τζέιμς, μιλώντας στο Πρόγραμμα Εκπαίδευσης Ενηλίκων της Δημόσιας Βιβλιοθήκης του Τρινιντάτ, έθιξε το θέμα του κρίσιμου σημείου καμπής που αντιμετώπιζε η Γερμανία το 1930-1931. Εξηγούσε ότι ήταν μια περίοδος αποφασιστική για το μέλλον της Ευρώπης. Παραθέτω τα ακριβή λόγια του Τζέιμς:\nΟι γερμανοί κομμουνιστές πήραν οδηγίες από τη Μόσχα να μην εμποδίσουν τον Χίτλερ να ανέλθει στην εξουσία. Τέτοιου είδους θέματα, όμως, είναι δύσκολο να τα αναλύω σε ένα κοινό που δεν είναι οικείο με την σχετική βιβλιογραφία και δεν έχει την ικανότητα να πάει αύριο το πρωί στην πόλη για να αγοράσει βιβλία. Έφερα εδώ το δικό μου βιβλίο που είναι γραμμένο το 1937. Έχω γράψει 52 σελίδες για εκείνη την περίοδο στη Γερμανία (αυτό θα το επιβεβαιώσει και ο πρόεδρος) με τον τίτλο «Μετά τον Χίτλερ, η Σειρά μας». Αυτό ήταν το σλόγκαν του Κομμουνιστικού Κόμματος Γερμανίας από το 1930 μέχρι τη στιγμή που ο Χίτλερ ανέβηκε στην εξουσία το 1933. Αφήστε τον Χίτλερ να έρθει, να αποτύχει και μετά εμείς θα κάνουμε την επανάσταση. Αυτές ακριβώς ήταν οι οδηγίες του Στάλιν. (σελ. 58)\nΠού θέλω να καταλήξω; Εάν η αριστερά αποτύχει να οργανωθεί, θα το πράξει η δεξιά. Βρισκόμαστε σε ένα κρίσιμο σημείο στην αμερικανική και παγκόσμια ιστορία. Το μέλλον εξαρτάται από τις πράξεις μας.\nΟna move! Long Live John Africa!\nΟ θανατοποινίτης Mumia Abu Jamal\nTo Ανώτατο Δικαστήριο των Ηνωμένων Πολιτειών πρόσφατα απέρριψε το αίτημα του Abu- Jamal για έφεση. Το αίτημα στηρίζεται στο γεγονός ότι η απόφαση των ενόρκων ήταν επηρεασμένη από τη ρατσιστική τους διάθεση. Το Ανώτατο Δικαστήριο δεν έχει αποφασίσει ακόμη εάν θα λάβει υπόψη του τις δικαστικές αποφάσεις 2001/2008 δύο κατώτερων δικαστηρίων της Φιλαδέλφεια, σύμφωνα με τις οποίες ο Abu-Jamal δικαιούται νέα δίκη για να επανεξεταστεί η θανατική ποινή που του έχει επιβληθεί. Εάν το Ανώτατο Δικαστήριο συμφωνήσει με την απόφαση του περιφερειακού εισαγγελέα της Φιλαδέλφεια τότε ο Abu-Jamal θα εκτελεστεί χωρίς νέα δίκη.\nΣε απάντηση, ο βασικός πληρεξούσιος του Abu-Jamal, Robert R. Bryan, θα στείλει αίτηση στο Ανώτατο Δικαστήριο για επανάληψη της ακροαματικής διαδικασίας. Παράλληλα, έγιναν έκτακτες συναντήσεις σε διάφορες πόλεις για να συντονιστεί η λαϊκή αντίδραση και 3000 άνθρωποι υπέγραψαν ενάντια στη θανατική ποινή.\nΣτις 24 και 25 Απριλίου έγιναν διάφορες εκδηλώσεις σε πολλές πόλεις για να γιορταστεί η έκδοση του νέου βιβλίου του Abu-Jamal από τις εκδόσεις City Lights, με τίτλο JAILHOUSE LAWYERS (Δικηγόροι των Φυλακών, στμ). Περισσότερες πληροφορίες στη σελίδα: www.citylights.com.\nΜετάφραση: Μαρία Πατεράκη\nΑναρτήθηκε από ΕΛΛΗΝΙΚΗ ΕΚΔΟΣΗ στις 3:55 π.μ. Δεν υπάρχουν σχόλια:\nΕτικέτες Θανατική ποινή, Μούμια, Τζαμάλ, Φυλακές, Babylonia, Zmagazine, Znet\nΗ πολιτική των γενετικά τροποποιημένων τροφίμων\nΤα γενετικά τροποποιημένα τρόφιμα υποτίθεται ότι προανήγγειλαν μια δεύτερη πράσινη επανάσταση, γιατί θα παράγονταν σε μεγαλύτερες ποσότητες και θα βελτίωναν την επισιτιστική ασφάλεια. Ωστόσο, τα υφιστάμενα γενετικά τροποποιημένα τρόφιμα δεν προσφέρουν περισσότερη τροφή. Η εξάπλωσή τους αντανακλά την εξάπλωση μιας διατροφικής δικτατορίας και όχι τη δυνατότητα για ελεύθερες και συνειδητές διατροφικές επιλογές. Σε αντίθεση με ό,τι ισχυρίζονται οι υποστηρικτές τους, τα γενετικά τροποποιημένα τρόφιμα υπονομεύουν την επισιτιστική ασφάλεια, τη διατροφική κυριαρχία και τη διατροφική δημοκρατία.\nΤο μεγαλύτερο μέρος των εκτάσεων που καλύπτονται από γενετικά τροποποιημένες καλλιέργειες χρησιμοποιούν μεταλλαγμένους σπόρους πρώτης γενιάς, οι οποίοι βασίζονται στην ανθεκτικότητα απέναντι στα ζιζανιοκτόνα ή στην εισαγωγή γονιδίων βακίλου Θουριγγίας (Bt) για την καταπολέμηση των παρασίτων. Τα γονίδια που είναι ανθεκτικά στα ζιζανιοκτόνα επιτρέπουν μεγαλύτερη χρήση αυτών των ουσιών. Η τοξίνη Bt στις καλλιέργειες υποτίθεται ότι καταπολεμά τον πράσινο σκώληκα, αλλά οδηγεί στην ταχεία ανάπτυξη ανθεκτικότητας καθώς και στην εξάπλωση νέων παρασίτων.\nΗ αυξημένη απόδοση των γενετικά τροποποιημένων καλλιεργειών είναι το πιο σημαντικό επιχείρημα που χρησιμοποιείται από τη βιομηχανία των μεταλλαγμένων. Στην πραγματικότητα όμως, η γενετική μηχανική έχει οδηγήσει σε μείωση της παραγωγής. Ο Μπιλ Κρίστανσον, ένας αμερικανός καλλιεργητής σόγιας, δήλωσε στο πρώτο Συνέδριο για τη Βιολογική Καταστροφή, που πραγματοποιήθηκε τον Ιούλιο του 1998 στο Σεντ Λούις, την έδρα της Μονσάντο (Monsanto), ότι στο Μισούρι η μεταλλαγμένη σόγια είχε μειωμένη απόδοση κατά πέντε μπούσελ ανά έικρ. Ο Εντ Όπλινγκερ, καθηγητής Αγρονομίας στο Πανεπιστήμιο του Γουισκόνσιν, διεξάγει εδώ και 25 χρόνια ελέγχους απόδοσης των σπόρων σόγιας. Βάσει των στοιχείων που συγκέντρωσε από 12 πολιτείες, οι οποίες καλλιεργούν το 80% της αμερικανικής σόγιας, διαπίστωσε ότι η μεταλλαγμένη σόγια είχε κατά 4% μειωμένη απόδοση σε σύγκριση με τις συμβατικές ποικιλίες.\nΣε μια μελέτη των Μαρκ Λαπ και Μπριτ Μπέιλι, οι συμβατικοί σπόροι σόγιας είχαν καλύτερη απόδοση απ’ ό,τι οι μεταλλαγμένοι σε 30 από τις 38 ποικιλίες, με συνολική μείωση απόδοσης κατά 10% σε σύγκριση με τις συμβατικές ποικιλίες (Against the Grain, 1999). Ο Δρ. Τσαρλς Μπενμπρούκ, βασιζόμενος πάνω σε 8.200 πανεπιστημιακούς ελέγχους το 1998, ανέφερε μια μείωση απόδοσης της τάξεως του 6-7% σε καλλιέργειες που είχαν γενετικά τροποποιηθεί ώστε να είναι πιο ανθεκτικές στο ζιζανιοκτόνο Roundup. Εάν δεν αντιστραφεί μέσω μελλοντικών βελτιώσεων, μια τέτοια μείωση θα μπορούσε να θεωρηθεί ως η πιο σημαντική πτώση απόδοσης που έχει ποτέ συνδεθεί με μια γενετικά τροποποιημένη καλλιέργεια.\nΣτην Ινδία η απόδοση του βαμβακιού Bt ήταν εντυπωσιακά μικρότερη από την υποσχόμενη κατά τον πρώτο χρόνο καλλιέργειας. Μελέτες δείχνουν ότι στην Μαχαράστρα και στο Άντρα Πραντές οι άλλες ποικιλίες πλην της Bt είχαν απόδοση δέκα κουίνταλ ανά έικρ, ενώ οι ποικιλίες Bt δύο κουίνταλ ανά έικρ. Στην Καρνατάκα οι άλλες ποικιλίες είχαν απόδοση 7 κουίνταλ ανά έικρ, ενώ οι ποικιλίες Bt 382 κουίνταλ ανά έικρ. Οι μεταλλαγμένοι σπόροι δεν αυξάνουν την απόδοση των γεωργικών καλλιεργειών. Η παραγωγή έχει μειωθεί κατά 50 με 60%. Υψηλότερη παραγωγή εμφανίζεται μόνο στα παραποιημένα δεδομένα που επινοούν οι πολυεθνικές.\nΈνα άρθρο που δημοσιεύτηκε πρόσφατα στο περιοδικό Science στις 7 Φεβρουαρίου του 2003 από τους Μάτιν Κουέιμ και Ντέιβιντ Ζίλμπερμαν χρησιμοποιήθηκε για να υποστηριχθεί ψευδώς ότι η απόδοση του βαμβακιού Bt στις βαμβακοφυτείες της Ινδίας το 2002 ήταν μεγαλύτερη σε σχέση με τις άλλες ποικιλίες. Αυτή η δήθεν επιστημονική μελέτη δημιουργεί δύο λαθεμένες εντυπώσεις. Πρώτον, δε βασίζεται σε ανεξάρτητα επιστημονικά δεδομένα από γεωργικές καλλιέργειες, αλλά σε μη επαληθευμένα «εμπιστευτικά δεδομένα» που δόθηκαν από την εταιρεία Monsanto-Mahyco, η οποία εμπλέκεται στην πώληση σπόρων βαμβακιού Bt. Δεύτερον, ενώ η μελέτη βασίζεται σε δεδομένα της εταιρείας από ελέγχους του 2001, χρησιμοποιήθηκε παραπλανητικά για να αποδείξει την «επιτυχία» και την αυξημένη απόδοση των βαμβακοφυτειών το 2002. Ωστόσο, όλες οι ανεξάρτητες μελέτες δείχνουν πτώση της παραγωγής. Ακόμα και η αυτοαποκαλούμενη «ομάδα εμπειρογνωμόνων» που συνόδεψε τους αντιπροσώπους της Monsanto-Mahyco για να αξιολογήσει τις βαμβακοφυτείες παραποίησε τα δεδομένα.\nΟι καλλιέργειες δεύτερης γενιάς, όπως το «χρυσό ρύζι» και οι «πατάτες με πρωτεΐνη», που εμφανίζονται να υπόσχονται μελλοντική αύξηση της παραγωγής για να αντικρούσουν τις οικολογικές κριτικές για τους σπόρους με ανθεκτικότητα στα ζιζανιοκτόνα και με τοξίνη Bt, αποτυγχάνουν επίσης να αυξήσουν την επισιτιστική ασφάλεια.\nΣτα πλαίσια της συμφωνίας για τη μεταφορά τεχνολογίας μεταξύ Ινδίας και Ελβετίας αναφορικά με το ρύζι με βιταμίνη Α (χρυσό ρύζι), αυτό το μεταλλαγμένο ρύζι παράγει 70 φορές λιγότερη βιταμίνη Α απ’ ό,τι άλλες διατροφικές πηγές.\nΠαρομοίως, η πατάτα με πρωτεΐνη, που ανακοινώθηκε πρόσφατα, θα μειώσει τη διαθεσιμότητα πρωτεΐνης στην Ινδία. Όπως αναφέρεται στο περιοδικό New Scientist (2 Ιανουαρίου 2003), το σχέδιο παρουσιάστηκε σε ένα συνέδριο στο Λονδίνο από τον Τζ. Παντμανάμπαν, ο οποίος, ως διευθυντής του περίφημου Ινδικού Ιδρύματος Επιστημών, είχε υπογράψει μια μυστική συμφωνία με τη Monsanto, για την οποία δεν γνώριζαν τίποτε οι συνάδελφοί του στο Ίδρυμα.\nΗ μεταλλαγμένη πατάτα, που περιέχει γονίδια αμάραντου, δημιουργήθηκε από τον Άσις Ντάτα του Πανεπιστημίου Γιαβαχαρλάλ Νεχρού στο Νέο Δελχί, ο οποίος είχε στο παρελθόν προσπαθήσει να πουλήσει και να εξασφαλίσει την αποκλειστική εκμετάλλευση της ίδιας γενετικής τεχνολογίας εισάγοντας γονίδια αμάραντου στο ρύζι. Ο Ντάτα συμμετείχε επίσης στην επιτροπή της Διεύθυνσης Βιοτεχνολογίας, η οποία χορηγεί επιδοτήσεις και πιστοποιητικά βιοασφάλειας. Είναι δηλαδή ταυτοχρόνα και χορηγός και αποδέκτης κονδυλίων βιοτεχνολογίας, και ρυθμιστής και ρυθμιζόμενος. Τέτοιου είδους συγκρούσεις αρμοδιοτήτων είναι πολύ διαδεδομένες στη γεωργική βιοτεχνολογία.\nΗ μεταλλαγμένη πατάτα που προωθείται αυτή τη στιγμή στο πλαίσιο μιας στρατηγικής ενάντια στην πείνα περιέχει γονίδια αμάραντου. Ο αμάραντος υπάρχει σε μεγάλες ποσότητες στα ινδικά Ιμαλάια. Το Ναβντάνια (Navdanya), το κίνημά μας για τη βιολογική γεωργία, προωθεί τη χρήση των προϊόντων του αμάραντου, όπως τα προπαρασκευασμένα δημητριακά, το αλεύρι και τα αρτοποιήματα – πέρα από την παραδοσιακή χρήση του αμάραντου ως νηστίσιμης τροφής.\nΣε σύγκριση με τη διατροφή με σιτηρά όπως ο αμάραντος, οι μεταλλαγμένες πατάτες θα προκαλέσουν υποσιτισμό, γιατί θα στερήσουν από παιδιά που βρίσκονται σε μειονεκτική θέση τις άλλες θρεπτικές ουσίες που υπάρχουν μέσα στον αμάραντο και όχι στην πατάτα. Συνεπώς, η μεταλλαγμένη πατάτα θα επιφέρει έλλειψη σιδήρου και ασβεστίου στα παιδιά. Μια πιο έξυπνη επιλογή θα ήταν να διαδοθεί η καλλιέργεια και η χρήση τέτοιων φανταστικών σπόρων όπως ο αμάραντος. Οι αρχαίοι λαοί των Άνδεων θεωρούσαν τον αμάραντο ιερό. Στην Ινδία αποκαλείται «ραμντάνα» ή σπόρος του θεού. Η ρίζα «αμάρα», τόσο στα ελληνικά όσο και στα σανσκριτικά, υποδηλώνει το αιώνιο και το αθάνατο.\nΟ σκοπός των Ντάτα και Παντμανάμπαν για τη μεταλλαγμένη πατάτα είναι να υποσκελίσουν την καλλιέργεια και την κατανάλωση αμάραντου και να προωθήσουν μια μονοκαλλιέργεια, η οποία θα βασίζεται στην παραγωγή και την κατανάλωση της πατάτας. Πρόκειται για μια συνταγή που θα οδηγήσει στη διάβρωση της βιοποικιλότητας και στην πείνα. Είναι απότοκη αυτού που έχω αποκαλέσει «μονοκαλλιέργεια του νου».\nΕν πάση περιπτώσει, ο αμάραντος δεν είναι η μοναδική πηγή πρωτεΐνης στην πλούσια βιοποικιλότητα και κουζίνα της Ινδίας. Τα «νταλ» μας, τα όσπρια που συνοδεύουν συστηματικά είτε το ρύζι (dal-chawal) είτε το στάρι (dal-roti), είναι πλούσια σε πρωτεΐνη.\nΗ κατανάλωση των νταλ και των οσπρίων προσφέρει πολύ υψηλότερα επίπεδα πρωτεΐνης απ’ ό,τι οι μεταλλαγμένες πατάτες. Τα όσπρια είναι επίσης απαραίτητα στη βιώσιμη γεωργία, γιατί οι καλλιέργειές τους δεσμεύουν το άζωτο και προσφέρουν μια οικολογική εναλλακτική λύση απέναντι στα χημικά αζωτούχα λιπάσματα. Τα όσπρια έχουν ακριβύνει, επειδή έγιναν πιο σπάνια λόγω της εξάπλωσης των μονοκαλλιεργειών του σταριού και του ρυζιού στα πλαίσια της πράσινης επανάστασης. Μόνο στο Πουντζάμπ, η έκταση που καλύπτεται από όσπρια μειώθηκε από 13,38% σε 3,48% από το 1966-67 έως το 1985-86. Η παραδοσιακή γεωργία βασιζόταν σε ένα μείγμα από δημητριακά και όσπρια. Νέες πρωτοβουλίες όπως το Ναβντάνια αναβιώνουν τις μεικτές καλλιέργειες με όσπρια για να αυξήσουν τόσο την επισιτιστική όσο και την οικολογική ασφάλεια.\nΤα μεταλλαγμένα τρόφιμα είναι αλληλένδετα με τη διατροφική δικτατορία. Το πρώτο επίπεδο ελέγχου πηγάζει από το γεγονός ότι μια χούφτα από γίγαντες της γενετικής –οι εταιρίες Monsanto, Syngenta, Aventis, Dow και Dupont – ελέγχουν τη γεωργική βιοτεχνολογία. Το δεύτερο επίπεδο ελέγχου πηγάζει από τα δικαιώματα πνευματικής ιδιοκτησίας και τα μονοπώλια εκμετάλλευσης πάνω στους γενετικά τροποποιημένους σπόρους και φυτά. Το τρίτο επίπεδο ελέγχου ασκείται από τον περιορισμό της ελευθερίας της πληροφόρησης και της επιλογής. Οι γενετικά τροποποιημένες καλλιέργειες εξαπλώνονται μόνο όπου οι αγρότες στερούνται την ελευθερία πληροφόρησης και επιλογής, εξαιτίας του ελέγχου που ασκούν οι πολυεθνικές και της εξάρτησης από αυτές. Όπου οι καταναλωτές στερούνται το δικαίωμα της γνώσης και της επιλογής, τα γενετικά τροποποιημένα τρόφιμα εισάγονται στη διατροφική αλυσίδα. Οι αμερικανοί αγρότες είναι οι πιο παγιδευμένοι απ’ όλους στον έλεγχο των παραγωγικών μέσων και στο μάρκετινγκ των πολυεθνικών.\nΟι αμερικανοί πολίτες έχουν στερηθεί τη διατροφική ελευθερία και τη διατροφική δημοκρατία, εξαιτίας των πολυεθνικών που εμποδίζουν τη σήμανση των γενετικά τροποποιημένων προϊόντων.\nΣτην Ευρώπη και την Ιαπωνία οι καταναλωτές διαθέτουν ελευθερία επιλογής και αυτή η ελευθερία έχει εμποδίσει τις μεταλλαγμένες τροφές να κατακλύσουν την αγορά.\nΣτην Αφρική μια δημοκρατική διαδικασία οδήγησε στην άρνηση της Ζάμπια να αποδεχτεί τα μεταλλαγμένα τρόφιμα. O πρόεδρος της Ζάμπια καταδίκασε τον Οργανισμό Τροφίμων και Γεωργίας, τον Παγκόσμιο Οργανισμό Υγείας και το Παγκόσμιο Επισιτιστικό Πρόγραμμα για την ανευθυνότητά τους, επειδή υποστηρίζουν τις ΗΠΑ και δήλωσε: «Μπορεί να είμαστε φτωχοί και να βιώνουμε διατροφικές ελλείψεις, αλλά δεν είμαστε πρόθυμοι να εκθέσουμε τον κόσμο σε ασαφώς καθορισμένους κινδύνους». Έκανε έκκληση να μην χρησιμοποιηθεί ο λαός της Ζάμπια σαν πειραματόζωα…\nΗ Διάσκεψη για τη Γη στο Γιοχάνεσμπουργκ το 2002, που οργανώθηκε δέκα χρόνια ύστερα από τη Διάσκεψη του Ρίο, η οποία μας έδωσε τη Σύμβαση για τη Βιοποικιλότητα και το Πρωτόκολλο για τη Βιοασφάλεια, υποβιβάστηκε και αυτή σε μια αγορά για την προώθηση της βιοτεχνολογίας στην Αφρική. Εκατοντάδες αφρικανοί αγρότες και εκπρόσωποι κυβερνήσεων καταδίκασαν την αμερικανική πίεση για την πιεστική προώθηση επισιτιστικής βοήθειας που ήταν μολυσμένη με γενετικά τροποποιημένες ουσίες.\nΌπως δήλωσαν εκπρόσωποι της Κοινωνίας των Πολιτών από την Αφρική: «Εμείς, οι ομάδες της Αφρικανικής Κοινωνίας των Πολιτών, που συμμετέχουμε στην Παγκόσμια Διάσκεψη για την Αειφόρο Ανάπτυξη, η οποία απαρτίζεται από περισσότερες από 45 αφρικανικές χώρες, ενώνουμε τα χέρια μας με τις κυβερνήσεις της Ζάμπια και της Ζιμπάμπουε και με τους λαούς τους αρνούμενοι την αποστολή τροφίμων που είναι μολυσμένα με γενετικά τροποποιημένες ουσίες προς τα αδέρφια μας που λιμοκτονούν:\nΑρνούμαστε να χρησιμοποιηθούμε ως χώρος απόθεσης των μολυσμένων τροφών που απορρίπτονται από τις βόρειες χώρες και είμαστε εξοργισμένοι από το συναισθηματικό εκβιασμό που ασκείται σε ανθρώπους που βρίσκονται σε μειονεκτική θέση και σε κατάσταση ανάγκης.\nΗ περίοδος του λιμού προβλέπεται ότι θα ξεκινήσει στις αρχές του 2003. Επομένως, υπάρχει αρκετός χρόνος για την προμήθεια μη μολυσμένης τροφής.\nΥπάρχουν αρκετά τρόφιμα στην υπόλοιπη Αφρική (που έχουν ήδη προσφέρει η Τανζανία και η Ουγκάντα) για να ταΐσουν τις περιοχές που έχουν πληγεί από την ξηρασία.\nΗ απάντησή μας είναι η ενίσχυση της αλληλεγγύης και της αυτάρκειας στην Αφρική απέναντι σε αυτό το νέο κύμα αποικιοκρατίας μέσω της βιοτεχνολογίας, η οποία στοχεύει στον έλεγχο των γεωργικών συστημάτων μας μέσω της εκμετάλλευσης των σπόρων από τις πολυεθνικές. Θα σταθούμε ενωμένοι για να εμποδίσουμε τη μόλυνση της ηπείρου μας από τις γενετικά τροποποιημένες καλλιέργειες, ως ευθύνη απέναντι στις μελλοντικές γενιές».\nΗ διοχέτευση μεταλλαγμένων τροφίμων μέσω της επισιτιστικής βοήθειας ήταν το ζήτημα που προκάλεσε τις μεγαλύτερες αντιπαραθέσεις στην Παγκόσμια Διάσκεψη για την Αειφόρο Ανάπτυξη. Αντί να εισακούσει τις φωνές του λαού της Αφρικής και να σεβαστεί τη διατροφική κυριαρχία του, ο Κόλιν Πάουελ επέκρινε τις κυβερνήσεις της νότιας Αφρικής, λέγοντας: «Απέναντι στην πείνα, αρκετές κυβερνήσεις της νότιας Αφρικής εμπόδισαν τη διανομή κρίσιμης επισιτιστικής βοήθειας στους πεινασμένους απορρίπτοντας το γενετικά τροποποιημένο καλαμπόκι».\nΗ νότια Αφρική δεν είναι η μόνη περιοχή όπου η επισιτιστική βοήθεια χρησιμοποιείται για να δημιουργήσει αγορές για τη βιομηχανία της βιοτεχνολογίας. Ύστερα από έναν καταστροφικό κυκλώνα στην Ινδία που σκότωσε 30.000 άτομα, διανεμήθηκε ως επισιτιστική βοήθεια ένα μείγμα καλαμποκιού και σόγιας, παρόλο που ο λαός της Ορίσσα τρέφεται με ρύζι. Η οργάνωσή μας, το Ίδρυμα Ερευνών για την Επιστήμη, την Τεχνολογία και την Οικολογία, ανέλυσε το μείγμα σόγιας-καλαμποκιού και ανακάλυψε ότι ήταν μεταλλαγμένο κατά πλήρη παράβαση της ινδικής νομοθεσίας για τα γενετικά τροποποιημένα τρόφιμα. Τα κοινωνικά προγράμματα για τις γυναίκες και τα παιδιά που χρηματοδοτούνται από την Παγκόσμια Τράπεζα χρησιμοποιούνται όλο και περισσότερο για να επιδοτήσουν τη βιομηχανία της βιοτεχνολογίας και για να ανοίξουν τις αγορές στα γενετικά τροποποιημένα προϊόντα από την πίσω πόρτα.\nΤο Παγκόσμιο Επισιτιστικό Πρόγραμμα διανέμει εδώ και επτά χρόνια μεταλλαγμένα τρόφιμα, χωρίς να ενημερώνει τις παραλήπτριες χώρες και συχνά κατά παράβαση της εθνικής νομοθεσίας των χωρών αυτών.\nΣτις 10 Ιουνίου 2002, το Φόρουμ για το Περιβάλλον και την Ανάπτυξη της Βολιβίας ανακάλυψε ότι ένα δείγμα της επισιτιστικής βοήθειας της USAID που ελέγχθηκε βρέθηκε θετικό αναφορικά με την παρουσία αραβόσιτου Starlink, ένα είδος μεταλλαγμένου καλαμποκιού που δεν ενδείκνυται για κατανάλωση από ανθρώπους, αφού οι γιατροί έχουν εκφράσει ανησυχίες για ενδεχόμενες αλλεργικές παρενέργειες. Η επισιτιστική βοήθεια προς την Κολομβία βρέθηκε να είναι γενετικά τροποποιημένη κατά 90%.\nΥπάρχουν πολύ σημαντικά προβλήματα τα οποία σχετίζονται με την επισιτιστική βοήθεια που\nχρησιμοποιείται για την προώθηση των βιοτεχνολογικών προϊόντων στην αγορά. Πρώτον, υπάρχει το ζήτημα της αυξανόμενης πείνας και έλλειψης τροφίμων ως αποτέλεσμα της καταστροφής της οικολογικής και επισιτιστικής ασφάλειας. Η λύση στην επισιτιστική ανασφάλεια είναι η ενίσχυση της οικολογικής ανθεκτικότητας των γεωργικών συστημάτων μέσω της βιοποικιλότητας και της βιώσιμης γεωργίας και η ενίσχυση της οικονομικής ανθεκτικότητας των τοπικών κοινοτήτων μέσω της διατροφικής κυριαρχίας.\nΔεύτερον, όταν οι χώρες που αντιμετωπίζουν έλλειψη τροφίμων δε θέλουν μεταλλαγμένα τρόφιμα, η επιλογή τους πρέπει να γίνεται σεβαστή από την αληθινά ανθρωπιστική βοήθεια. Υπάρχουν αρκετά μη μεταλλαγμένα τρόφιμα στον κόσμο. Η νότια Αφρική χρειαζόταν ένα εκατομμύριο τόνους σιτηρών για να αντιμετωπίσει την επισιτιστική κρίση: 1,16 εκατομμύρια τόνοι μη μεταλλαγμένου αραβόσιτου υπάρχουν στην Κένυα, την Τανζανία, την Ουγκάντα και τη Νότια Αφρική. Η ποσότητα που είναι διαθέσιμη στην παγκόσμια αγορά είναι παραπάνω από τη διπλάσια. Η ΕΕ ανακοίνωσε ότι θα προσφέρει στη νότια Αφρική 30 εκατομμύρια ευρώ για να προμηθευτεί μη μεταλλαγμένα τρόφιμα ως επισιτιστική βοήθεια. Η Ινδία έχει αποθέματα 65 εκατομμύρια τόνους μη μεταλλαγμένων τροφίμων, που μπορεί να διαθέσει για λιγότερο από $0,10 το κιλό. Υπάρχουν άφθονες εναλλακτικές λύσεις απέναντι στα γενετικά τροποποιημένα τρόφιμα. Ο εξαναγκασμός σε περιόδους έκτακτης ανάγκης συνιστά απάνθρωπη πρακτική και όχι ανθρωπιστική βοήθεια.\nΠρόσφατα η Ινδία απέρριψε μια αποστολή 10.000 τόνων καλαμποκιού ως επισιτιστική βοήθεια, γιατί ήταν μολυσμένο με καλαμπόκι Starlink.\nΤο παράδοξο να εισάγει η Ινδία όλο και μεγαλύτερες ποσότητες επισιτιστικής βοήθειας, ενώ 65 εκατομμύρια τόνοι σαπίζουν στις αποθήκες της, δείχνει ότι η επισιτιστική ανασφάλεια δεν είναι αποτέλεσμα της υπονόμευσης της επισιτιστικής ασφάλειας, αλλά προκαλείται από την υπονόμευση της διατροφικής κυριαρχίας και της διατροφικής δημοκρατίας. Το δημοκρατικό έλλειμμα είναι που επιτρέπει την εξάπλωση των μεταλλαγμένων τροφίμων. Η επισιτιστική ασφάλεια αποτελεί μια δημοκρατική πρόκληση τόσο για το Βορρά όσο και για το Νότο, τόσο για τους πλούσιους όσο και για τους φτωχούς, τόσο για τους παραγωγούς όσο και για τους καταναλωτές. Καμία κοινωνία δεν μπορεί να αποκαλείται ελεύθερη εάν ενεργεί κατά παράβαση της διατροφικής δημοκρατίας.\nΗ Βαντάνα Σίβα είναι διευθύντρια του Ιδρύματος Ερευνών για την Επιστήμη, την Τεχνολογία και την Οικολογία. Αυτό το άρθρο προέρχεται από μια ομιλία που δόθηκε στη Διάσκεψη για το Μέλλον της Ζωής, το Φεβρουάριο του 2003.\n1) Το μπούσελ είναι μονάδα μέτρησης όγκου στην Αμερική, όπου 1 μπούσελ ισούται με 35,24 λίτρα. Το έικρ χρησιμοποιείται συχνά για να δηλώσει εκτάσεις γης στις αγγλοσαξονικές χώρες, όπως το στρέμμα στην Ελλάδα. 1 έικρ ισούται με 4,047 (περίπου τέσσερα) στρέμματα. (Σ.τ.Μ.)\n2) 1 κουίνταλ ίσον 100 κιλά. (Σ.τ.Μ.)\nΑναρτήθηκε από ΕΛΛΗΝΙΚΗ ΕΚΔΟΣΗ στις 3:35 π.μ. Δεν υπάρχουν σχόλια:\nΕτικέτες Γενετικά τροποιημένα τρόφιμα, Διατροφή, Κρίση, Μεταλλαγμένα, Σιβα, Babylonia, Zmagazine, Znet\n«Πιστεύω ότι τα τραπεζικά ιδρύματα είναι περισσότερο επικίνδυνα για τις ελευθερίες μας απ’ όσο οι ετοιμοπόλεμες στρατιές. Εάν ο αμερικανικός λαός επιτρέψει κάποτε στις ιδιωτικές τράπεζες να ελέγξουν τη χρηματική ρευστότητα, πρώτα με τον πληθωρισμό και ύστερα με την ύφεση, οι τράπεζες και οι επιχειρήσεις που αναπτύσσονται γύρω από αυτέ, θα στερήσουν από το λαό όλη την περιουσία του, ώσπου κάποια μέρα τα παιδιά του θα ξυπνήσουν άστεγα στη γη που πάτησαν οι πατέρες τους». -Thomas Jefferson, 1802\n«Είναι χειρότερο απ’ ό,τι μπορείτε να φανταστείτε», μου εμπιστεύτηκε ένα μέλος του Κογκρέσου, αναφερόμενο στην καθοδική πορεία της οικονομίας. «Εμείς δώσαμε όλα αυτά τα εκατοντάδες δισεκατομμύρια στους τραπεζίτες για να τα δανείσουν και αυτοί ούτε τα δάνεισαν και εξακολουθούν να ζητάνε περισσότερα. Οι τραπεζίτες δε γνωρίζουν τι κάνουν και ούτε ο Τιμ Γκάιθνερ (υπουργός οικονομίας των ΗΠΑ) γνωρίζει τι κάνει. Όλοι ξέρουμε ότι αυτή είναι η χειρότερη οικονομική ύφεση της ζωής μας».\nΕνώ ξεδιπλώνονται οι υπόγειες προσπάθειες που καταβάλει κάθε γερουσιαστής στην Ουάσιγκτον για να αρπάξει για την περιοχή ή την πολιτεία του κάτι από τον προϋπολογισμό, οι φτωχοί θα πρέπει να αρχίσουν να ανησυχούν. Έχουν ήδη χάσει ή πρόκειται να χάσουν σπίτια, δουλειά και υγειονομική περίθαλψη. Αυτοί που ανήκουν στην τάξη των πλουσίων εστιάζουν στο μεγαλύτερο πρόβλημά τους: στην ιδιοκτησία τους, η οποία, στις ηθικές τους αξίες, βρίσκεται ψηλότερα από τη ζωή και την ευημερία εκείνων που δεν έχουν τίποτα ή έχουν λίγα.\nΟι υπόλοιποι κυρίαρχοι του σύμπαντος στη Γουόλ Στριτ εμμένουν στην ιδέα τού δικού τους αλάθητου. «Ο Ντούτσε έχει πάντα δίκιο», είπε o Μουσολίνι για τον εαυτό του πριν τον απαγχονισμό του.\nΟι καπιταλιστές περιέργως πιστεύουν στον καπιταλισμό και έχουν καταβάλει όλη τους την ενέργεια στη διάδοση του όρου. Οι υποστηρικτές τους έχουν πείσει πολλούς εργαζόμενους ανθρώπους ότι ο καπιταλισμός και η αμερικανική σημαία πάνε μαζί. Ο καπιταλισμός σημαίνει ελευθερία, οπότε η ιδέα της εθνικοποίησης των τραπεζών φαντάζει στο μυαλό τους σαν ολοκαύτωμα.\nΟι μεγάλοι τραπεζίτες και οι εταίροι τους συνδέονται με την πολιτική εξουσία, που βρίσκεται ένα βήμα από κάτω τους, πετώντας απλώς λεφτά στους πολιτικούς, οι οποίοι ευχαρίστως τα αρπάζουν. Επιχορηγούν, επίσης, προπαγανδιστικές θεωρίες, οι ειδικοί των οποίων αναλαμβάνουν να εξηγήσουν στον ευκολόπιστο λαό γιατί οι Ηνωμένες Πολιτείες πρέπει να βρίσκονται σε διαρκή πόλεμο για να διαδώσουν την ελευθερία (δηλαδή τον καπιταλισμό).\nΜετρήστε τα θύματα αυτής της υπεροπτικής αντίληψης. Από τον πόλεμο της Κορέας το 1950-53, οι αμερικανικές δυνάμεις έχουν ανατρέψει βίαια – ή προσπάθησαν να ανατρέψουν – κυβερνήσεις στο Βιετνάμ, το Λάος, την Κολομβία, τη Χιλή, τη Δομινικανή Δημοκρατία, το Ελ Σαλβαδόρ, τη Νικαράγουα, τη Βραζιλία, το Ιράν και την Ινδονησία. Επιπλέον, ενθάρρυναν στρατιωτικά πραξικοπήματα σε πολλά άλλα κράτη στον τρίτο κόσμο.\nΜέχρι την κατάρρευση της Σοβιετικής Ένωσης στις αρχές του 1990, ο πόλεμος ενάντια στον κουμμουνισμό δικαιολογούσε τις επεμβάσεις. Από τότε, το ρόλο του δαίμονα που πριν έπαιζαν οι κόκκινοι τώρα τον έχουν οι τρομοκράτες. Γι' αυτό το Αφγανιστάν και το Ιράκ προστέθηκαν στον κατάλογο των κρατών - θυμάτων, με το Πακιστάν να κινείται αργά προς αυτή την κατεύθυνση.\nΟι πόλεμοι – στο όνομα της προστασίας της ελευθερίας - κοστίζουν τις ζωές πολλών Αμερικανών ανδρών και γυναικών και ακόμη περισσότερων ντόπιων. Η ερώτηση για το αν άξιζε η θητεία σε οποιονδήποτε από τους πολέμους στην Κορέα, το Βιετνάμ και τον Περσικό Κόλπο, έχει καταστεί ισοδύναμη με την αμφισβήτηση της ίδιας της σημαίας.\nΤα ίδια λόγια ακούγονται μουδιασμένα στην αρχή όλων των νέων πολέμων. Ο πρόεδρος ζητά από τους νέους να πολεμήσουν γιατί απειλείται η ελευθερία του έθνους. Έχοντας εκστομίσει τις μαγικές λέξεις, ο πρόεδρος στη συνέχεια αντλεί λεφτά από τους φορολογούμενους για να «κερδίσει» τη δίκαιη μάχη. Η επίσημη γλώσσα θεωρεί ότι «εμείς» είμαστε οι καλοί και αυτοί που μας αντιστέκονται είναι οι κακοί. Ακούστε τι είπε ο Ντέιβιντ Πετρέους, στρατηγός των αμερικανικών δυνάμεων στη Μέση Ανατολή, σε Αμερικανούς και Ευρωπαίους που παρευρίσκονταν σε ένα συνέδριο για την ασφάλεια. «Για να κερδίσουμε τον Αφγανοπακιστανικό πόλεμο, χρειάζεται να ανακαλύψουμε και να διαχωρίσουμε τις αντιδραστικές από τις συμβιβαστικές φωνές, προσπαθώντας να δημιουργήσουμε τις συνθήκες που μπορούν να καταστήσουν τις “συμβιβαστικές” φωνές ως μέρος της λύσης του προβλήματος, ακόμα κι αν χρειαστεί να σκοτώσουμε, να αιχμαλωτίσουμε ή να εξαφανίσουμε τις αντιδράσεις" (Remarks at 45th Munich Security Conference, 8 Φεβρ. 2009). Φανταστείτε έναν κορυφαίο βρετανό στρατηγό το 1776 να κάνει παρόμοιες παρατηρήσεις στους συναδέλφους του σχετικά με τον πληθυσμό των αμερικανικών αποικιών.\nΜε τον όρο «συμβιβαστικές» φωνές εννοεί αυτούς που οι ΗΠΑ μπορούν να εξαγοράσουν ή να εκφοβίσουν ώστε να συνεργαστούν μαζί τους για την επίτευξη των στόχων τους. Κάποιοι θα μπορούσαν να τους αποκαλέσουν και προδότες. Στη συνέχεια, αφού οι αμερικανικές δυνάμεις αποσυρθούν και οι «φιλικά προσκείμενοι» σε αυτές γίνουν παρίες στην ίδια τους τη χώρα, η αμερικανική κυβέρνηση, συμβιβαστικά, ίσως να φέρει κάποιους από αυτούς στις ΗΠΑ, όπως έγινε με κάποια μέλη των Hmong μετά τον πόλεμο στο Βιετνάμ.\nΟ Μπους έστειλε στρατιωτικές δυνάμεις στο Αφγανιστάν τον Οκτώβριο του 2001 για να βρει και να σκοτώσει τον Οσάμα Μπιν Λάντεν. Με κάποιον τρόπο, η αρχική αυτή αποστολή μετατράπηκε σε μια προσπάθεια επιβολής των αμερικανικών αποφάσεων στους Αφγανούς. Αυτό δε λειτούργησε ούτε στην Κορέα ούτε στο Βιετνάμ ούτε και σε κανένα άλλο μέρος που οι αμερικανικές δυνάμεις προσπάθησαν να εξαγάγουν τον παρηκμασμένο τρόπο ζωής μας σε ανθρώπους με άλλη κουλτούρα. Κόστισε όμως πολύ ακριβά.\nΗ σκληρή πραγματικότητα, που δεν αναφέρθηκε από τα αμερικανικά μίντια, είναι ότι οι ΗΠΑ, παρά την τεχνολογική υπεροχή και τη στρατιωτική τους δύναμη δεν κέρδισαν στην Κορέα ή στο Βιετνάμ, πετσόκοψαν το Λάος και εγκατέλειψαν την Κολομβία σε τέτοια τραγική κατάσταση που οι αιμοσταγείς Κόκκινοι Χμερ κατόρθωσαν να πάρουν την εξουσία και να σφάξουν μεγάλο μέρος του πληθυσμού. Παρόμοια, οι «ειδικοί» της πολιτικής της Ουάσιγκτον δε συνειδητοποίησαν το γεγονός ότι όλες οι υποκινούμενες από τη CIA δικτατορίες δεν άντεξαν πολύ. Πράγματι, οι συνέπειές τους στο Ιράν και στη Γουατεμάλα είναι ακόμη σε εξέλιξη.\nΟι δικτατορίες στη Βραζιλία και τη Χιλή διάβρωσαν τη στρατιωτική εξουσία στις χώρες αυτές και έφεραν στην προεδρία σοσιαλιστές οι οποίοι αψήφησαν την Ουάσιγκτον, πράγμα το οποίο δε θα είχε επιτραπεί 50 χρόνια πριν. Αλλά πόσοι από τους ισχυρούς στην πρωτεύουσα αναρωτιούνται όταν φτάνει η στιγμή του προϋπολογισμού: πώς μπορούμε να αντέξουμε, οικονομικά, να δαπανάμε σε πολέμους, τους οποίους ποτέ δε φαίνεται να κερδίζουμε, ενώ η κατάσταση της οικονομίας μας είναι ουσιαστικά υπό κατάρρευση;\nΟ τρέχον στρατιωτικός προϋπολογισμός συντηρεί: «268 βάσεις στη Γερμανία, 124 στην Ιαπωνία και 87 στη Νότια Κορέα. Άλλες είναι διασκορπισμένες ανά τον κόσμο σε μέρη όπως η Αρούμπα και η Αυστραλία, η Βουλγαρία και το Μπαχρέιν, η Κολομβία και η Ελλάδα, το Τζιμπουτί, η Αίγυπτος, το Κουβέιτ, το Κατάρ, η Ρουμανία, η Σιγκαπούρη και φυσικά το Γκουαντάναμο στην Κούβα - για να αναφέρω ενδεικτικά μόνο κάποιες. Ανάμεσα στις εγκαταστάσεις που θεωρούνται κριτικής σημασίας για την εθνική ασφάλειά της Αμερικής είναι ένα χιονοδρομικό κέντρο στις Βαυαρικές Άλπεις, κάποια θέρετρα στη Σεούλ και το Τόκυο και 234 γήπεδα γκολφ που διαχειρίζεται το Πεντάγωνο παγκοσμίως». (David Vine, The Costs of Empire: Can We Really Afford 1,000 Overseas Bases? FPIF, 10 Μαρτίου)\nΌπως με διαβεβαίωσε μέλος του Κογκρέσου, «το μόνο πράγμα που θα μπορούσε να αναχαιτίσει αυτή τη στρατιωτική δραστηριότητα είναι να συνειδητοποιήσει ο κόσμος πόσα πολλά σκορπάμε σε μια ανοησία. Αυτή πρόκειται να κοστίσει περισσότερα τρισεκατομμύρια δολάρια από αυτά που έχουμε δει σε αυτόν το γύρο εγγυήσεων προς τις τράπεζες. Ο κόσμος πρέπει να αρχίσει να ρωτάει για το στρατιωτικό προϋπολογισμό όπως ακριβώς ρωτάει για τα χρήματα που δίνονται στις τράπεζες. Όλες αυτές οι επενδύσεις εγγυώνται άραγε τη σταθερότητα;»\nΟι πλούσιοι και οι ισχυροί σκέφτονται κυρίως πώς θα διατηρήσουν και θα αυξήσουν τον πλούτο και τη δύναμή τους. Ο πρόεδρος Ομπάμα πρέπει να συνειδητοποιήσει, ωστόσο, ότι η έκτακτη ανάγκη δεν του δίνει το δικαίωμα να κάνει αφαίμαξη μόνο στα δικά μας περιουσιακά μας στοιχεία, αλλά και στην περιουσία των πλουσίων, προκειμένου να αντιμετωπίσει εκείνες τις καταστάσεις που απειλούν το κοινό καλό.\nΈχει γίνει προφανές σε εκατομμύρια ανθρώπους ότι το κράτος αντιμετωπίζει μια σοβαρή κρίση. Ένα χρόνο πριν, ποιος θα μπορούσε να προβλέψει ότι το Κογκρέσο θα χρηματοδοτούσε τράπεζες και τεραστίων διαστάσεων ασφαλιστικούς γίγαντες, η GM θα ακροβατούσε στο όριο της χρεοκοπίας και ο παραμυθένιος τρόπος ζωής μας θα αποτελούσε ανέκδοτο για εκατομμύρια από τις πρόσφατα χρεοκοπημένες οικογένειες.\nΣύντομα, πολύς κόσμος θα αναρωτηθεί: αφού χρηματοδοτούμε τις τράπεζες, τότε δε θα έπρεπε να τις ελέγχουμε – ή ακόμη καλύτερα να περιέλθουν στην ιδιοκτησία μας; Οι τραπεζίτες τα θαλάσσωσαν. Γιατί πρέπει να παίρνουν τα λεφτά μας; Ίσως να αναρωτηθούν επιπλέον: γιατί πρέπει το Κογκρέσο να συνεχίζει να χρηματοδοτεί με περίπου 750 δισεκατομμύρια δολάρια το χρόνο ένα μαζικό στρατιωτικό μηχανισμό ο οποίος δεν έχει κερδίσει κανέναν πραγματικό πόλεμο από το 1945;\nO Saul Landau είναι μέλους του Institute for Policy Studies και συγγραφέας του A BUSH AND BOTOX WORLD (Counterpunch A/K). Οι ταινίες του είναι διαθέσιμες σε μορφή dvd στη διεύθυνση: www.roundworldproductions.com\nΑναρτήθηκε από ΕΛΛΗΝΙΚΗ ΕΚΔΟΣΗ στις 3:31 π.μ. Δεν υπάρχουν σχόλια:\nΕτικέτες Βαβυλωνία, Καπιταλισμός, Κρίση, Landau, Zmagazine, Znet\nΤη χρηματοδότηση για την ακαδημαϊκή έρευνα την έχουν αναλάβει εξολοκλήρου οι εταιρίες.\nΓιατί ο διευθυντής του Συμβουλίου Ιατρικής Έρευνας είναι ένας κατασκευαστής τεχνητών χεριών; Γιατί ο διευθυντής στο Συμβούλιο για την Έρευνα του Φυσικού Περιβάλλοντος είναι επικεφαλής μιας κατασκευαστικής εταιρίας; Γιατί ο διευθυντής μιας κτηματομεσιτικής εταιρίας είναι υπεύθυνος για τη χρηματοδότηση της ανώτατης εκπαίδευσης στην Αγγλία;\nΕπειδή τα πανεπιστήμιά μας μετατρέπονται από την κυβέρνηση σε ερευνητικά τμήματα των μεγάλων εταιριών. Τα πανεπιστήμια δεν επιδιώκουν πια τη γνώση για τη γνώση: τώρα η υπέρτατη φιλοδοξία τους είναι πως θα βρουν τρόπους να βγάλουν χρήματα.\nΣτο τέλος του περασμένου μήνα έλαβε χώρα μια σιωπηλή ακαδημαϊκή επανάσταση, η οποία αποσιωπήθηκε από τα ΜΜΕ. Τα συμβούλια ερευνών που παρέχουν το 90% της χρηματοδότησης για την ακαδημαϊκή έρευνα στη Βρετανία, έθεσαν ένα νέο όρο για όσους ζητούν επιχορηγήσεις: τώρα θα πρέπει να περιγράφουν τα οικονομικά αποτελέσματα της έρευνας που θέλουν να διεξάγουν. Σύμφωνα με τα συμβούλια, ως αποτέλεσμα ορίζεται η «πρακτική συνεισφορά» της έρευνας στην κοινωνία και την οικονομία. Όμως πώς μπορεί κανείς να περιγράψει την πρακτική συνεισφορά μιας έρευνας που στηρίζεται σε υποθέσεις, πριν καν αυτή διεξαχθεί;\nΗ γενική ιδέα, σύμφωνα με την κυβέρνηση, είναι να μεταφέρει τη θεωρητική γνώση από τα πανεπιστήμια στη βιομηχανία, ενισχύοντας έτσι την οικονομία του Ηνωμένου Βασιλείου και βοηθώντας τη χώρα να βγει από την ύφεση. Γενικά, αυτό δεν είναι κάτι το μεμπτό. Εντούτοις, θέτοντας αυτό ως βασικό όρο για την επιδίωξη της γνώσης, σίγουρα δε μας πλουτίζει, αλλά μας κάνει φτωχότερους, ενώ τα θαύματα του σύμπαντος υποβιβάζονται σε αριθμούς λογιστικών βιβλίων.\nΦανταστείτε τον Κάρολο Δαρβίνο να συμπληρώνει την αίτησή του πριν ξεκινήσει το ταξίδι του με το Μπινγκλ. «Εξηγήστε ποιος θα είναι ο πιθανός αντίκτυπος της έρευνάς σας στην υγεία, τον πλούτο και την κουλτούρα του έθνους. Για παράδειγμα: πώς θα ενισχύσει την παγκόσμια οικονομική δραστηριότητα και ιδιαίτερα την οικονομική ανταγωνιστικότητα του Ηνωμένου Βασιλείου… Ποια είναι τα ρεαλιστικά χρονικά περιθώρια μέσα στα οποία θα γίνουν ορατά τα οφέλη της έρευνας;» Αν ο Δαρβίνος εξαρτιόταν από την επιχορήγηση κάποιου βρετανικού συμβουλίου έρευνας δε θα είχε ξεκινήσει ποτέ το ταξίδι του.\nΒέβαια η κυβέρνηση επιμένει ότι τίποτα ουσιαστικό δεν έχει αλλάξει και ότι ισχύει ακόμη η Αρχή Χαλντέιν, που ορίζει ότι η κυβέρνηση δεν πρέπει να ανακατεύεται στις αποφάσεις για την έρευνα. Οι υπουργοί λένε ότι μόνο τα συμβούλια ερευνών πρέπει να αποφασίζουν ποια έρευνα θα πάρει επιχορήγηση.\nΠρόκειται, όμως, για απάτη όμοια μ’ αυτήν που μεταχειρίζονται οι ιδιοκτήτες εφημερίδων. Κάποιοι απ’ αυτούς ισχυρίζονται ότι δεν παρεμβαίνουν στις αποφάσεις που παίρνουν οι εφημερίδες τους. Παρ’ όλα αυτά προσλαμβάνουν αρχισυντάκτες που υποστηρίζουν τις ίδιες ιδέες μ’ αυτούς και ξέρουν ακριβώς τι πρέπει να περιμένουν απ’ αυτούς. Με την ίδια λογική, οι διευθυντές των πέντε συμβουλίων που χρηματοδοτούν τις επιστημονικές έρευνες και οι διευθυντές των τριών συμβουλίων που χρηματοδοτούν την ανώτατη εκπαίδευση (παρέχοντας το συντριπτικό ποσοστό χρηματοδότησης των πανεπιστημίων) είναι ή ήταν ανώτερα στελέχη εταιριών.\nΌλοι αυτοί οι διευθυντές είναι υπό την επιτήρηση του υπουργού Επιστήμης και Καινοτομίας, Λόρδου Ντρέισον. Αυτός πριν γίνει υπουργός διετέλεσε διευθυντικό στέλεχος σε μια φαρμακευτική εταιρία με την επωνυμία PowderJect. Είχε αναμειχθεί σε ένα σκάνδαλο που για πολλούς συμβολίζει την απουσία αποτελεσματικών φραγμών ανάμεσα στην κυβέρνηση και τις εμπορικές εταιρίες.\nΣτις 30 Νοεμβρίου 2001 η βρετανική κυβέρνηση αποφάσισε να αγοράσει μεγάλες ποσότητες εμβολίου για την ευλογιά, το Lister strain. H μόνη εταιρία που διέθετε την απαιτούμενη ποσότητα ήταν η Bavarian Nordic. Στις 6 Δεκεμβρίου 2001 ο Πωλ Ντρέισον ήταν ανάμεσα στους επιχειρηματίες που γευμάτισαν με τον τότε πρωθυπουργό Τόνι Μπλερ. Την ίδια περίοδο περίπου, ο Ντρέισον έκανε δωρεά στο Εργατικό Κόμμα 50.000 αγγλικές λίρες. Λίγο αργότερα, η κυβέρνηση θέλησε να αγοράσει το εμβόλιο από την Bavarian Nordic, αλλά έμαθαν ότι ήταν αργά, αφού η PowderJect είχε αγοράσει τα δικαιώματα αποκλειστικής διανομής στη Βρετανία. Έτσι η κυβέρνηση έπρεπε να αγοράσει το εμβόλιο από την εταιρία του Ντρέισον. Πλήρωσε 32 εκατομμύρια λίρες στην PowderJect· 20 εκατομμύρια λίρες περισσότερες από όσες πλήρωσε η PowderJect στην Bavarian Nordic. O Τόνι Μπλερ και o Πωλ Ντρέισον αρνήθηκαν να απαντήσουν σε ερωτήσεις σχετικά με το εάν το Lister strain συζητήθηκε στο πρόγευμα στην Ντάουνινγκ Στριτ. Δεν έγινε σαφές εάν ο Λόρδος Ντρέισον ήταν ενήμερος τότε για την κυβερνητική απόφαση να επιλέξει το Lister strain.\nΗ περίπτωση του Ντρέισον μοιάζει με τη περίπτωση του Σερ Τζον Κίσχολμ, του προέδρου του Συμβουλίου Ιατρικής Έρευνας. Ο Κίσχολμ είχε ιδρύσει μια εταιρία στρατιωτικού λογισμικού, πριν γίνει κυβερνητικό στέλεχος στην Υπηρεσία Αμυντικών Ερευνών. Ηγήθηκε της προσπάθειας μετατροπής της Υπηρεσίας σε εμπορική εταιρία με όνομα QinetiQ, μέσα από μια διαδικασία ιδιωτικοποίησης που ολοκληρώθηκε όταν ο Ντρέισον ήταν υπουργός Αμυντικών Δαπανών. Κατά τη διάρκεια αυτής της διαδικασίας ο Σερ Τζον, πλήρωσε 129.000 λίρες για να αποκτήσει μετοχές της εταιρίας. Αυτές εκτινάχθηκαν στα 26 εκατομμύρια λίρες όταν η QinetiQ ξεκίνησε τη λειτουργία της. Ο πρώην διευθυντής της Υπηρεσίας Αμυντικών Ερευνών περιέγραψε το γεγονός ως «απληστία της άρχουσας τάξης». Ο Λόρδος Γκίλμπερτ, πρώην υπουργός Αμυντικών Δαπανών επισήμανε ότι «ειλικρινά, τα χρήματα που κέρδισαν οι ανώτατοι δημόσιοι λειτουργοί ήταν κάτι το επαίσχυντο. Αυτοί δεν συνεισέφεραν τίποτα στην πρόοδο της εταιρίας, αλλά ήταν η δουλειά του ερευνητικού προσωπικού που έκανε τη διαφορά». Ο Σερ Τζον Κίσχολμ παραμένει πρόεδρος της QinetiQ. Υπάρχει κανείς εκτός κυβέρνησης ο οποίος να πιστεύει ότι τέτοιοι άνθρωποι πρέπει να επιβλέπουν την επιστημονική έρευνα σ’ αυτή τη χώρα; […]\nΟι εκθέσεις που γράφονται τώρα για τα οικονομικά αποτελέσματα φροντίζουν ώστε όλοι οι επιστήμονες να γνωρίζουν πολύ καλά ότι οι δραστηριότητες των πανεπιστημίων είναι πλέον εμπορικές. Οι διακηρύξεις της κυβέρνησης αναφέρουν ότι τα πανεπιστήμια «παρέχουν ήδη κίνητρα (όπως οι αξιολογήσεις για τις προαγωγές)» για να πείσουν τους ερευνητές να συνεργαστούν με τις επιχειρήσεις. Εάν βέβαια μια έρευνα δεν πρόκειται να αποφέρει χρήματα για κάποιον, είναι απίθανο να συνεχιστεί.\nΑκόμη και αν κρίνουμε την τακτική αυτή από τους στόχους της, δεν έχει νόημα. Η μακροπρόθεσμη υγεία της οικονομίας της γνώσης εξαρτάται από τις έρευνες που στηρίζονται σε θεωρητικές υποθέσεις και δεν έχουν άμεσα εφαρμόσιμα αποτελέσματα: όταν οι επιστήμονες είναι ελεύθεροι να επιδιώκουν το πάθος τους είναι πιο πιθανό να κάνουν τη μεγαλειώδη τυχαία ανακάλυψη που μπορεί να προσφέρει στην κοινωνία και την οικονομία τεράστια και απρόβλεπτα οφέλη. Εάν όμως οι επιστήμονες είναι αναγκασμένοι να συνεργάζονται με τη βιομηχανία, είναι πιθανότερο να προχωρήσουν σε εφαρμογές της υπάρχουσας γνώσης, παρά να θελήσουν να επεκτείνουν τα όρια του επιστητού.\nΗ γνώση, όμως, δεν έχει να κάνει μόνο με τα οφέλη. Έχει να κάνει με το αξιοθαύμαστο, με την κατανόηση του κόσμου, με την ομορφιά. Πολλές γνώσεις που αποκτούμε ίσως και να μην έχουν πρακτική εφαρμογή, αλλά κάνουν τον κόσμο ομορφότερο μέρος με μια έννοια που ο Λόρδος Ντρέισον και οι όμοιοί του πρέπει να πασχίσουν πολύ για να την αντιληφθούν.\nΔημοσιεύτηκε στην Guardian 12-5-2009.\nΟ George Monbiot είναι οικολόγος ακτιβιστής, δημοσιογράφος και συγγραφέας. Αρθρογραφεί στο Ζmagazine και στην αγγλική εφημερίδα Guardian. www.monbiot.com\nLord Drayson, 17-11-2008. Ομιλία στην British Venture capital Association.http://www.dius.gov.uk/news_and_speeches/speeches/lord_drayson/venture\nΑναρτήθηκε από ΕΛΛΗΝΙΚΗ ΕΚΔΟΣΗ στις 3:25 π.μ. Δεν υπάρχουν σχόλια:\nΕτικέτες Βαβυλωνία, Έρευνα, Monbiot, Zmagazine, Znet\nΜΟΥΜΙΑ ΑΜΠΟΥ ΤΖΑΜΠΑΛ: ΕΝΑ ΣΗΜΕΙΟ ΚΑΜΠΗΣ ΣΤΗΝ ΠΟΡΕΙ...\nΒΑΝΤΑΝΑ ΣΙΒΑ: ΔΙΑΤΡΟΦΙΚΗ ΔΗΜΟΚΡΑΤΙΑ ΕΝΑΝΤΙΟΝ ΔΙΑΤΡ...


Γεύση καλοκαιριού στο Envy underwear | The Locals\nΓεύση καλοκαιριού στο Envy underwear\nΒρείτε στο Envy το αγαπημένο σας μαγιό, καφτάνι, ή τουνίκ για τις εμφανίσεις σας στην παραλία. Επιλεγμένα κομμάτια από γνωστούς οίκους που θα κάνουν το καλοκαίρι σας ξεχωριστό.\n[ ••η λOCAL SHOPPER Μαρίνα Τσαματσούλη συναντά την ΠΑΝΑΓΙΩΤΑ ΧΟΧΤΟΥΛΑ, ιδιοκτήτρια του Envy••]\nΔεν εiμαι από τις γυναίκες που προετοιμάζονται για τον ερχομό του καλοκαιριού από την άνοιξη κι έχουν ήδη επιλέξει το μαγιό του καλοκαιριού από νωρίς. Ανήκω σε εκείνες τις πολύ αναβλητικές που περιμένουν να κανονίσουν το πρώτο μπάνιο του καλοκαιριού, για να προσθέσουν νέο μαγιό στη συλλογή τους.\nΉ για να το θέσω καλύτερα, παρότι περνώ άπειρες ώρες σερφάροντας στο διαδίκτυο, εν τέλει προτιμώ να δω τα αγαπημένα μου καταστήματα εσωρούχων να στολίζουν τις βιτρίνες με όλες τις νέες τάσεις σε beachwear κι έπειτα να επιλέξω. Αν πάλι μου προτείνουν από την βιτρίνα συνδυασμούς του τύπου καφτάνι με ίδια σαγιονάρα, καπέλο με παρόμοια τσάντα θαλάσσης και παρεό σετ με το μαγιό, τότε, χωρίς δεύτερη σκέψη θα περάσω κατευθείαν στο δοκιμαστήριο.\nΚάπως έτσι έχω πάντα στο νου μου, κάθε καλοκαίρι, το κατάστημα Envy underwear [@EnvyUnderwear] της αεικίνητης Παναγιώτα Χοχτούλα. Μιλώ για την ιδιοκτήτρια του καταστήματος η οποία παρότι είναι πτυχιούχος Κοινωνική λειτουργός, την κέρδισε η άλλη της μεγάλη αγάπη. Αυτή της μόδας και της αισθητικής, του υπέροχου κόσμου των εσωρούχων και αξεσουάρ!\n[Το Envy underwear είναι η Παναγιώτα Χοχτούλα και οι επιλογές της. Αγαπάει την ποιότητα, δεν κολακεύει ποτέ τις πελάτισσες, και έχει σωστό ένστικτο όταν επιλέγει νέα ελληνικά brands για όλη την οικογένεια. ]\n↘Αν είναι κάτι που την χαρακτηρίζει θα λέγαμε πως γνωρίζει τις πελάτισσες με το μικρό τους αλλά και τις προτιμήσεις τους. Γνωρίζει πολύ καλά τί cup φοράει η καθεμία από εμάς. Επίσης αν είναι κάτι που της αναγνωρίζω πραγματικά είναι πως ξεκίνησε εδώ και χρόνια να στηρίζει τα ελληνικά brands και να δίνει χώρο στις προθήκες του Envy με ό,τι πιο νεανικό και ποιοτικό σχετίζεται με το εσώρουχο και το μαγιό για άντρες, παιδιά καθώς και βρέφη.\nΣήμερα, το κατάστημα εσωρούχων συμπληρώνει 20 χρόνια παρουσίας στον εμπορικό χάρτη της πόλης. Πρόσφατα μάλιστα μας σύστησε και το eshop του για όλους εσάς που αγαπάτε τις online παραγγελίες και δεν σας κοπάζει εύκολα η αδρεναλίνη της κατανάλωσης και το ηδονοβλεπτικό σκρόλινγκ.\nΓια εσάς υπάρχει εδώ και καιρό η διευθύνση mylingerie.gr [http://mylingerie.gr/].\nΚάντε κλικ και βρείτε μοντέρνα & κλασικά γυναικεία και ανδρικά εσώρουχα, μαγιό & ρούχα θαλασσής, πιτζάμες, νυχτικά, loungewear, καλσόν, αξεσουάρ. Μεγάλη ποικιλία από κορυφαία brands όπως Maaji, Primadonna, Lida, Ulisse, Byblos, FILA, Guy Laroche underwear κ.α. που καλύπτουν απόλυτα κάθε σας επιθυμία!\nΑν βέβαια θέλετε να τα δοκιμάζετε και ταυτόχρονα να συμβουλευτείτε την Παναγιώτα, αναζητώντας το πιο κολακευτικό μαγιό, τότε καλύτερα να επισκεφτείτε το φυσικό κατάστημα Envy στην οδό Τζαβέλλα 22 στη Ναύπακτο.\n↠ Αγαπάς τα prints ή τα floral; Η Παναγιώτα θα σου προτείνει να επενδύσεις σε ένα εμπριμέ ολόσωμο μαγιό που είναι σουπερ κομψό τόσο για την παραλία όσο και για τα after beach σύνολα σου.\nΟλοσώμο φλοραλ, με υπέροχη εφαρμογή και έναν ώμο από την ©Lida Official.\n“Το ολόσωμο μαγιό είναι ένα κομμάτι αρκετά παρεξηγημένο. Τον τελευταίο χρόνο όμως έχει κάνει δυνατή επιστροφή και όπως φαίνεται ήρθε για να μείνει”\n↠Αν πάλι είσαι πιο κοντά σε μία πιο minimal επιλογή, σου υπενθυμίζει πως ένα μαύρο ολόσωμο μαγιό θα έχει πάντα μία θέση στη συλλογή σου, αφού είναι διαχρονικό και πολύ κομψό.\nΟλοσώμο μαύρο, διαχρονικό και πολύ κομψό. ©Lida Official\n↠Σε περίπτωση που είσαι fan του μπικίνι, τότε θα σε βοηθήσει να επιλέξεις ανάμεσα σε animal print από τη νέα συλλογή της Maaji, μαγιό φτιαγμένα στην Κολομβία, σχεδιασμένα ιδίως για τις μοντέρνες γυναίκες.\n↠Για τους άντρες που θέλουν να αισθάνονται άνετα υπάρχει η ελληνική ULISSE γνωστή και για τα υπέροχα εσώρουχά της.\n↠Για αγόρια και κορίτσια αλλά και βρέφη εμπιστεύεται την tortue kids με σχέδια εμπνευσμένα από το καλοκαίρι.\nΓια περισσότερο Vacation Style ακολούθησε την συμβουλή της Παναγιώτας Χοχτούλα και πρόσθεσε στη βαλίτσα των διακοπών σου εκτός από τα μαγιό σου αλλά και τα σωστά παρεό, καπέλα, καφτάνια και τσάντες.\n[ ©Lida_official, μαγιό με υπέροχη εφαρμογή, καφτάνι της ©pink label και για κάθε καλοκαίρι μόνο ©havaianas. ]\n↠Βikini μαγιό, σε εντυπωσιακά σχέδια και prints, σε περιμένουν στο Envy για να γίνουν δικά σου. Μην παραλείψεις να ολοκληρώσεις το στυλ σου με ένα εντυπωσιακό καπέλο.\n[ Μπικίνι με retro διάθεση, αέρινο φόρεμα και τσάντα απο καμβά των @achilleas_accessori. ]\n[ Επιλογές στο απόλυτο μπλε του Αιγαίου από την ©noidonette. ]\nΜετά από όλα αυτές τις προτάσεις, τι μένει; Η ευχή για καλές βουτιές για τις πιο στυλάτες θαλασσινές σας αποδράσεις.\n↠ ΕNVY: My Lingerie – My Lingerie / Εnvy underwear ↞


Φορολογικές δηλώσεις 2020: Ποιοι είναι οι κερδισμένοι για το 2020 - Tromaktiko.gr\n1 Φεβρουαρίου 2020 17:01\nΌσα πρέπει να ξέρετε για τις φορολογικές δηλώσεις 2020 – Ποιοι φορολογούμενοι είναι κερδισμένοι το 2020.\nΗ ηλεκτρονική συμπλήρωση της φορολογικής δήλωσης έχει απλοποιηθεί αρκετά.\nΟι κερδισμένοι των φορολογικών δηλώσεων 2020:\nΜισθωτοί με «μπλοκάκι»: Οι φορολογούμενοι αυτοί θα φορολογηθούν με την κλίμακα των μισθωτών – συνταξιούχων και θα δικαιούται την έκπτωση φόρου 1.900 – 2.100 ευρώ που οδηγεί σε έμμεσο αφορολόγητο.\nΥπενθυμίζεται ότι όσοι δεν υποβάλουν τη δήλωσή τους στην ώρα τους θα βρεθούν αντιμέτωποι με την επιβολή προστίμων από 100 έως 500 ευρώ.\n250 ευρώ – Για νομικά πρόσωπα και φυσικά πρόσωπα με επιχειρηματική δραστηριότητα που τηρούν απλογραφικά βιβλία. Στην κατηγορία αυτή περιλαμβάνονται και όσοι αμείβονται με δελτίο παροχής υπηρεσιών ή είναι μισθωτοί και έχουν εισοδήματα και από επιχειρηματική δραστηριότητα (έσοδα από μπλοκάκι)\n500 ευρώ – Για νομικά πρόσωπα που τηρούν διπλογραφικά βιβλία


Την Κυριακή η βραδιά του B.D. Foxmoor στην “Κεντρική Πλατεία” – ΤΡΙΚΚΗPress – Τα νέα των Τρικάλων\nΤην Κυριακή η βραδιά του B.D. Foxmoor στην “Κεντρική Πλατεία” Reviewed by Momizat on Μαρ 06 . Tην Κυριακή 9 Μαρτίου ο B.D.Foxmoor κατά κόσμον Μιχάλης Μυτακίδης, των Active Member θα εμφανιστεί στα Τρίκαλα στην μουσική σκηνή Κεντρική Πλατεία. Δημιουργικά Tην Κυριακή 9 Μαρτίου ο B.D.Foxmoor κατά κόσμον Μιχάλης Μυτακίδης, των Active Member θα εμφανιστεί στα Τρίκαλα στην μουσική σκηνή Κεντρική Πλατεία. Δημιουργικά Rating: 0\nTην Κυριακή 9 Μαρτίου ο B.D.Foxmoor κατά κόσμον Μιχάλης Μυτακίδης, των Active Member θα εμφανιστεί στα Τρίκαλα στην μουσική σκηνή Κεντρική Πλατεία.\nΔημιουργικά δραστήριος όσο ποτέ ο B.D.Foxmoor, και όχι μόνο επειδή οι καιροί το ζητάνε. Ο ίδιος χρόνια αφουγκράζεται την βαθιά πολιτιστική κρίση και την ανάγκη να κάνουμε πράξη τα λόγια μας. Αυτό σημαίνει Low Bap: η μουσική που επινόησε και δημιουργει, η ουσιαστική σχέση που οφείλουν να έχουν οι στίχοι με την ζωή. Το αυτονόητο δηλαδή και τίποτα άλλο πιο περίπλοκο απ’ αυτό. Από εκεί κι έπειτα και με οδηγό τους στίχους, χρησιμοποιώντας τον Hip hop κώδικα, ανακαλύπτει πολλούς καινούριους ήχους και τρόπους να πει τις ιστορίες του , ξεφεύγοντας πολύ συχνά από τα γνωστά μουσικά του μονοπάτια.\nΠρόσφατα κυκλοφόρησε την δέκατη προσωπική του δισκογραφική δουλειά με τίτλο Dublaz 44, ένα ορχηστρικό album με τίτλους από ονόματα επαναστατών και ανθρώπων σπουδαίων των οποίων η ιστορία διάλεξε να αποσιωπήσει το έργο … Επίσης, ήδη ηχογραφεί με την Sadahzinia τον καινούριο δίσκο των Active Member, Cosmos Alivas. Τα δημιουργικά του νέα όμως δεν τελειώνουν εδώ καθώς, αφενός η αγγλοελληνική ταινία «Ο Χειμώνας» που φέτος παρουσιάστηκε στο Φεστιβάλ Θεσσαλονίκης έχει μουσική από το εν λόγω project. Και αφετέρου ήδη σχεδιάζει τα γυρίσματα ενός πανευρωπαϊκού ντοκιμαντέρ μόλις περάσει αυτός ο … χειμώνας.\nΤραγούδια από όλες αυτές τις πρόσφατες δουλειές του αλλά και από όλη την δισκογραφία του με τους Active Member θα παρουσιάσει την Παρασκευή 28 Φεβρουαρίου σε ένα πρόγραμμα τρεισήμισι ωρών τουλάχιστον.\nΤην συναυλία θα ανοίξουν ο Ονειρευτής και ο SuN D\nΠερισσότερες πληροφορίες για τον B.D.Foxmoor στο link: http://www.lowbap.com/gr/artistdetails.asp?artistsid=5


Ανακοίνωση της NASA για τον Ήλιο! Τι θα επηρεάσει σύντομα τη γη; - FNews\nFnews Δημοσιεύθηκε Σάββατο, 30 Οκτωβρίου, 2021 12:39:52\nΑνακοίνωση της NASA για τον Ήλιο! Τι θα επηρεάσει σύντομα τη γη;\nΕνδέχεται να προκληθούν προβλήματα στις τηλεπικοινωνίες.


Αναβαθμιση Αndroid σε Motorola Moto G 3rd Gen - Mobile Software - Insomnia.gr\nΑναβαθμιση Αndroid σε Motorola Moto G 3rd Gen\nΑπό τον slevinkelevra\n3 Ιανουαρίου 2016 στο Mobile Software\nΣκοπευω να παρω το Motorola Moto G 3rd Gen. Θα το αγορασω απο Ελλαδα.\nΞερουμε αν τα συγκεκριμενα θα παρουν την αναβαθμιση σε Android 6 Marshmallow ?\nΕχω δει οτι θ απαρουν σιγουρα σε αλλες χωρες του εξωτερικου, αλλα εδω σε εμας Ελλαδα τι θα γινει?\nΘα μπορουσες να ποσταρεις ολες τις αποριες σου σε ενα νημα και να μην ανοιγεις 2... Ontopic, ενσωματωμενη μπαταρια σημαινει οτι δεν μπορεις να την αφαιρεις οποτε θες οπως οι αλλες , αλλα αν χρειαστει αλλαγη γινεται. Ειτε απο τεχνικο ,ειτε απο σενα αν εχεις τα skills. Οταν βγαινει μια αναβαθμιση για καποιο μοντελο, συνηθως ειναι για ολες τις χωρες ,ειδικα αν μιλαμε για ιδιο region. Π.χ europe, asia etc... Αν ειδες δηλαδη οτι το παιρνει η γερμανια π.χ τοτε το παιρνει και η Ελλαδα..\nΝαι θα πάρει 6.0\nMotorola moto g 3rd gen πήρε σήμερα το πρωί Σάββατο 13 Φεβρουαρίου marshmallow 6.0 (Wind).\nΝαι και σε μένα πήρε αναβάθμιση σήμερα κ το είχα πάρει από eshop. Super το marshmallow πάει σφαίρα και ας έχει 1gb το κινητό Ραμ και ορκίζονταν οι παντογνώστες ότι θα σέρνεται ...τέλειο κινητό και τέλεια η αναβάθμιση !! Άντε να την χαρουμε και οι κινέζοι ας λένε τα δικά τους ...\nΦίλε TS ναι θα πάρει. Εμένα μου ήρθε σήμερα, θα την περάσω και θα πω εντυπώσεις.\nΜακάρι να είναι έτσι όπως τα λες φίλε!\nΠηρα την αναβαθμιση χθες...factory reset και το κινητο παει σφαιρα\nΠιστεύετε πως το Moto G 3rd Gen θα πάρει μελλοντικά Android 7.0?\nαν κρίνω από το Moto G 1st gen το οποίο πήρε Kit Kat και Lollilop, ουσιαστικά υποστήριξη για 2 χρόνια τότε ίσως. Αλλά μπορεί κ όχι αν το android 7 θέλει καλύτερα spec για να τρέξει. Ποιός ξέρει. Πάντως με το marshmallow 2 μέρες τώρα είμαι υπερ-ευχαριστημένος και θέλω να ελπίζω ότι δεν θα το χαλάσουν στην πορεία με άθλια updates.\nΤο Moto G 1 πήρε KitKat και Lollipop. Το Moto G 2 πήρε Lollipop και Marshmallow. Το Moto G 3 πήρε Marshmallow και μάλλον θα πάρει Android 7.0 εάν πηγαινει έτσι. Πιστεύω κατά 90% θα πάρουμε 7.0 αφού το Moto G πούλησε 140% περισσότερο από την πρώτη γενιά και 40% περισσότερο από τη δεύτερη γενιά. Ελπίζω να μας δώσουν το update.


Bloggers ενωμένοι ποτέ νικημένοι!!: Απάτη: Χρησιμοποίησε φωτό από το Ιράκ ο Τ.Κέρι για να τεμηριώσει την χρήση χημικών!\nΑπάτη: Χρησιμοποίησε φωτό από το Ιράκ ο Τ.Κέρι για να τεμηριώσει την χρήση χημικών!\nOταν ο ίδιος ο υπουργός Εξωτερικών των ΗΠΑ, Τζον Κέρι, δηλαδή το ίδιο το κράτος των Ηνωμένων Πολιτειών αποδεικνύεται ότι χρησιμοποίησε πλαστά στοιχεία για να … “αποδείξει” ότι στην Συρία η κυβέρνηση του Μπασάρ αλ Άσαντ χρησιμοποίησε χημικά, τότε ποια η πιθανότητα να είναι αλήθεια τα όσα ισχυρίζεται ο ίδιος ο υπουργός και κατ’επέκταση οι ΗΠΑ;\nΚαι όμως τα παραπάνω συνέβησαν: Στην ομιλία του την περασμένη Παρασκευή με την οποία ο Αμερικανός ΥΠΕΞ προσπαθούσε να τεκμηριώσει την χρήση χημικών όπλων από το καθεστώς Άσαντ και να στοιχειοθετήσει την ανάγκη στρατιωτικής επέμβασης στην Συρία, χρησιμοποίησε μία φωτογραφία.\nΜόνο που η φωτογραφία αυτή δεν είχε καμία σχέση με την συριακή χημική σφαγή.\nΉταν μια φωτογραφία η οποία είχε τραβηχτεί σε μια άλλη “ηρωική” εκστρατεία των ΗΠΑ, στο Ιράκ το 2003! Και οι νεκροί ήταν θύματα των … Αμερικανών στρατιωτών!\nΌταν ο Ιταλός φωτογράφος είδε Μάρκο ντι Λάουρο, ο οποίος είχε τραβήξει την συγκεκριμένη φωτογραφία το 2003 την είδε, σίγουρα δεν πίστευε στα μάτια του.\nΌχι για την φωτογραφία, αλλά για την χονδροειδή απάτη του Στέιτ Ντιπάρτμεντ. Mάλιστα στην φωτό που δημοσίευσαν είχαν αφαιρέσει το όνομα του φωτογράφου.\nΈσπευσε να κάνει την σχετική καταγγελία και λέγεται ότι αυτή η απάτη ήταν ένας από τους λόγους που οδήγησαν τον Μπάρακ Ομπάμ να προχωρήσει στην λήψη της απόφασης περί προαπαιτούμενης ψήφου από το Κογκρέσο προκειμένου να υπάρξει ένοπλη επέμβαση στην Συρία.\nΤο ξεφωνητό είναι παγκόσμιο. Τόσο για τον Τ.Κέρι, όσο και για το BBC που επίσης χρησιμοποίησε την συγκεκριμένη φωτογραφία.\nΜάλιστα το BBC συνόδευε τον φωτογραφία και από τον ισχυρισμό ότι ήταν από χρήση … χημικών στην πόλη Houla το 2012. Δηλαδή, “τρία πουλάκια κάθονται”…\nΑλλά δεν τρέχει και τίποτα.\nΑυτοί οι Tomahawk κάνουν τόσο θόρυβο όταν εκρήγνυνται που ο θόρυβος καλύπτει τα πάντα…\nΑναρτήθηκε από KOSTAS PAP στις 7:03 μ.μ.


Πολύ συχνά, αυξάνουν διάφοροι πόροιτην επίδραση των συσκευών σε μικρά παιδιά. Ωστόσο, μια ομάδα Αμερικανών επιστημόνων αποφάσισε να ελέγξει αν αυτό ισχύει. Η μελέτη, που δημοσιεύθηκε στην έκδοση JAMA Pediatrics, βασίζεται όχι μόνο στα στατιστικά στοιχεία, αλλά και στα αποτελέσματα μιας μαγνητικής σάρωσης του εγκεφάλου. Και φαίνεται ότι τα ληφθέντα δεδομένα επιβεβαιώνουν το γεγονός ότι τα gadgets έχουν επίδραση στον εγκέφαλο των παιδιών.\nΟι μικροεφαρμογές επηρεάζουν τα παιδιά;\nΠώς τα gadgets επηρεάζουν ένα παιδί\nΓια την έρευνά τους, οι επιστήμονες επέλεξαν 47 παιδιά μέσαηλικίας 3 έως 5 ετών που πέρασαν τη δοκιμασία για να μετρήσουν τις γνωστικές τους ικανότητες και οι γονείς τους κλήθηκαν να απαντήσουν σε ορισμένες ερωτήσεις σχετικά με τις συνήθειες των παιδιών όταν χρησιμοποιούν smartphones και tablet. Οι ερωτήσεις ήταν οι εξής: «Πόσο συχνά χρησιμοποιούν τα παιδιά τα gadgets;», «Τι είδους περιεχόμενο βλέπουν;», «Οι ενήλικες παρακολουθούν τι κάνει το παιδί με το gadget;». Όλα τα παιδιά που συμμετείχαν στο πείραμα είχαν επίσης εγκεφαλική σάρωση χρησιμοποιώντας μαγνητική τομογραφία.\nΔείτε επίσης: Πώς ο εκφοβισμός στο σχολείο επηρεάζει τον εγκέφαλο ενός παιδιού;\nΩς αποτέλεσμα, η σάρωση έδειξε ότι τα παιδιά που πέρασαν περισσότερο χρόνο μπροστά από τις οθόνες gadget είχαν αυτό που οι συγγραφείς καλούν χαμηλότερη "ακεραιότητα λευκής ύλης".\nΗ λευκή ύλη μπορεί να φανταστείως εσωτερικό δίκτυο επικοινωνίας του εγκεφάλου. Οι μακρές νευρικές ίνες του καλύπτονται από ένα είδος «απομόνωσης» που επιτρέπει την μετακίνηση των ηλεκτρικών σημάτων από μια περιοχή του εγκεφάλου σε μια άλλη χωρίς διακοπή. - λένε οι ερευνητές. Η ακεραιότητα αυτής της δομής είναι το πόσο καλά οργανώνονται οι νευρικές ίνες και πόσο καλά αναπτύσσεται η μεμβράνη που συνδέεται με τις γνωστικές ικανότητες. Ειδικότερα, αναπτύσσεται όταν τα παιδιά μαθαίνουν να μιλούν.\nΟ επικεφαλής συγγραφέας John Hatton από το Νοσοκομείο ΠαίδωνΟ Σινσινάτι δήλωσε ότι υπάρχει σαφής σύνδεση μεταξύ της συχνότερης χρήσης των gadgets και της χαμηλότερης «ακεραιότητας της λευκής ύλης» στα παιδιά που συμμετέχουν στο πείραμα. Αυτή η δομική αλλαγή, προφανώς, αντανακλάται στα αποτελέσματα της γνωστικής δοκιμασίας, την οποία επίσης πέρασαν και τα παιδιά. Η δοκιμή έδειξε μια σχέση μεταξύ της υψηλής χρήσης των gadgets και του χαμηλού επιπέδου γλωσσικών και γραμματικών δεξιοτήτων.\nΔεν είναι καθόλου σαφές με ποιον τρόπο ο χρόνος εργασίας μεΤα gadgets προκαλούν αλλαγές στην ανάπτυξη του εγκεφάλου και υπάρχουν πολλοί παράγοντες που μπορούν να εξηγήσουν τη σχέση που βρήκαμε ", λέει ο Lauren Bray, γιατρός στο Πανεπιστήμιο του Calgary.\nΟ Δρ Bray πραγματοποίησε μια μαγνητική τομογραφία σε άλληομάδα παιδιών και διαπίστωσε ότι όσο περισσότερος χρόνος περνάει ένα παιδί με τη χρήση συσκευών, τόσο περισσότερα συμπτώματα της ADHD (διαταραχή υπερκινητικότητας έλλειψης προσοχής) εμφανίζονται. Ωστόσο, αυτή η μελέτη δείχνει επίσης ότι τα συμπτώματα μπορεί να είναι ακριβώς ο λόγος που τα παιδιά περνούν το χρόνο τους μπροστά στις οθόνες των smartphones και των δισκίων. Ωστόσο, υπάρχει μια συγκεκριμένη σχέση σε αυτό που παραμένει να διευκρινιστεί. Και πόσο νομίζετε ότι ένα παιδί μπορεί να περάσει μόνο του με gadgets; Γράψτε γι 'αυτό στην τηλεφωνική συνομιλία μας.\nΕίναι δύσκολο να πούμε ποια είναι η "ασφαλής" ηλικία χρήσης των gadgets. Δεν θα συμβουλεύαμε να συνηθίζουμε το παιδί σε αυτά τουλάχιστον μέχρι την ηλικία των τριών ετών. - συνόψισε τους επιστήμονες.\nΕπόμενα βήματα σχέδια εμπειρογνωμόνωννα αναλάβει μια πιο ολοκληρωμένη μελέτη της επίδρασης των συσκευών σε μικρά παιδιά και να βρεθούν σαφέστερες σχέσεις σχετικά με τις αλλαγές που μπορεί να επέλθουν στον εγκέφαλο των παιδιών. Οι ειδικοί σκοπεύουν επίσης να αναπτύξουν μια σειρά συστάσεων σχετικά με τη χρήση των συσκευών από τα παιδιά για τους γονείς και τα προσχολικά ιδρύματα.\nΤι μπορούν να πουν οι χιμπατζήδες για την ανθρώπινη φιλία;\nΠώς επηρεάζει η μουσική την κατάσταση του σώματός μας;


Άκουγε περίεργο θόρυβο έξω από την πόρτα! Όταν την άνοιξε έπαθε... εγκεφαλικό μ' αυτό που είδε! (Εικόνες) · Kliktv.gr\n22 Σεπτεμβρίου 2016 045\nΜερικές φορές τα προβλήματα του σπιτιού, μπορούν να κάνουν τη ζωή των ενοίκων δύσκολη. Το να βρει κάποιος ποντίκια, σάπια δοκάρια ή βελανίδια μπορεί να είναι ένας πραγματικός μπελάς.\nΚαλά διαβάσατε βελανίδια! Ένας χρήστης του διαδικτύου βγήκε έξω για να ανακαλύψει βελανίδια μέσα στην κορνίζα της πόρτας!\nΟ ένοικος του σπιτιού βρήκε δεκάδες τρύπες γύρω από το καφάσι της πόρτας και των παραθύρων.\nΑν περνούσε κάποιος απ΄ έξω θα το περνούσε για… σφαίρες. Αλλά στην πραγματικότητα οφείλεται σε τρυποκάρυδο…\nΟι τρυποκάρυδοι αποθηκεύουν βελανίδια για το χειμώνα, όπως αναφέρει το athensmagazine. Συνήθως τρυπάνε με το δυνατό ράμφος τους το φλοιό των δέντρων, αλλά ο συγκεκριμένος βρήκε ιδανική κρυψώνα στα καφάσια αυτού του σπιτιού!\nΕίναι ένα συχνό φαινόμενο σε περιοχές που ζουν τρυποκάρυδοι και υπάρχουν λύσεις, όπως η εφαρμογή μετάλλου. Μάλλον έχει αρκετή δουλειά αυτός ο ιδιοκτήτης σπιτιού, μιας και θα δυσκολευτεί να αφαιρέσει όλα τα βελανίδια!\nΚανόνι σε μεγάλη τράπεζα: Κλείνουν 300 υποκαταστήματα – 3.000 εργαζόμενοι στον δρόμο


Οι στόχοι της νέας χρονιάς που αξίζει να ακολουθήσετε - Onmed.gr\nΓια εκατομμύρια ανθρώπους στον κόσμο, η πρώτη μέρα του νέου έτους αποτελεί την ιδανική αφορμή για καινούρια ξεκινήματα και τη θέσπιση νέων στόχων, η πλειονότητα των οποίων αφορά στο κομμάτι της υγείας.\nΜε το 2020 να απέχει μία μόλις «ανάσα» από εμάς και τους όρους «wellness» και «wellbeing» να αποτελούν πλέον κορυφαίες, παγκόσμιες τάσεις σε κάθε τομέα, αυτή είναι η κατάλληλη στιγμή για να θέσουμε τους στόχους της νέας χρονιάς, σε μία προσπάθεια να βελτιώσουμε την υγεία μας και την καθημερινότητά μας.\nΓια εκείνους που δεν γνωρίζουν από πού αξίζει να κάνουν τη δική τους αρχή σε αυτό το ταξίδι «ευεξίας», η λίστα που ακολουθεί ενδέχεται να αποτελέσει πηγή έμπνευσης και να τους βοηθήσει να θέσουν τους στόχους τους και να μείνουν προσηλωμένοι σε αυτούς.\nΚόψτε οριστικά το κάπνισμα με τους κατάλληλους «συμμάχους»\nΜε τον καρκίνο του πνεύμονα να αποτελεί την πιο κοινή αιτία θανάτου παγκοσμίως και δεκάδες ακόμη παθήσεις να σχετίζονται με τη βλαβερή αυτή συνήθεια, δεν υπάρχει αμφιβολία πως η διακοπή του καπνίσματος αποτελεί έναν από τους πλέον σημαντικούς στόχους που κάθε καπνιστής πρέπει να θέσει για την υγεία του. Το πρόβλημα είναι πως παρά το γεγονός ότι αυτή την περίοδο του χρόνου πολλοί είναι οι καπνιστές που ξεκινούν προσπάθειες να κόψουν το κάπνισμα, μέσα σε σύντομο χρονικό διάστημα απογοητεύονται και αποτυγχάνουν.\nΤα καλά νέα είναι όμως, πως στις μέρες μας υπάρχουν αξιόλογες επιλογές που μπορούν πραγματικά να βοηθήσουν στην οριστική απαλλαγή από το κάπνισμα σε κάθε μορφή του. Η λύση βρίσκεται στο φαρμακείο και περιλαμβάνει 4 διαφορετικούς τρόπους που κάθε καπνιστής μπορεί να επιλέξει ανάλογα με τί του ταιριάζει περισσότερο. Οι τσίχλες με νικοτίνη αποτελούν μία γρήγορη και ευέλικτη λύση που μπορεί να βοηθήσει κάποιον να αντιμετωπίσει την ανάγκη για κάπνισμα. Το στοματικό σπρέι νικοτίνης προσφέρει ταχύτατη ανακούφιση από την ανάγκη για τσιγάρο σε μόλις 60 δευτερόλεπτα. Τα διαδερμικά έμπλαστρα απελευθερώνουν σταθερές ποσότητες νικοτίνης και βοηθούν στον έλεγχο της έντονης επιθυμίας για τσιγάρο για έως και 16 ώρες. Τέλος, τα πιπάκια με νικοτίνη υποκαθιστούν την έντονη εξάρτηση από τις κινήσεις του καπνίσματος.\nΜία θεραπεία υποκατάστασης νικοτίνης, μπορεί πράγματι να μας βοηθήσει να κόψουμε οριστικά το κάπνισμα και πιο συγκεκριμένα, να διπλασιάσουμε τις πιθανότητες να απαλλαγούμε από αυτό. Μάλιστα, αν συνδυαστεί με τη στήριξη από κάποιον ειδικό, οι πιθανότητες εξαπλασιάζονται.\nΣε κάθε περίπτωση, το «κλειδί» σε ότι αφορά στην οριστική απαλλαγή από το κάπνισμα βρίσκεται στη σταδιακή καταπολέμηση της έντονης επιθυμίας για τσιγάρο. Προτού ξεκινήσουμε τις προσπάθειές μας, λοιπόν, είναι σημαντικό να καθορίσουμε τους λόγους που δημιουργούν την έντονη επιθυμία μας και στο πλαίσιο αυτό, να στραφούμε στα κατάλληλα για τις ανάγκες μας προϊόντα διακοπής καπνίσματος.\nΦάτε περισσότερο αλλά πιο υγιεινά\nΠολλοί είναι εκείνοι οι οποίοι με την έλευση του νέου έτους, θέτουν ως βασικό τους στόχο την απώλεια κιλών. Η αλήθεια είναι πως η παχυσαρκία έχει συνδεθεί με πολλούς κινδύνους που σχετίζονται με την υγεία του ανθρώπου, ωστόσο, εξίσου επικίνδυνη είναι η στροφή σε ακραία προγράμματα διατροφής που στερούν από τον ανθρώπινο οργανισμό πολύτιμα συστατικά. Αξίζει απλώς να αναφέρουμε πως σύμφωνα με έρευνες, ο πιο σημαντικός παράγοντας θανάτου στον κόσμο μετά το κάπνισμα είναι η «φτωχή» διατροφή και συγκεκριμένα, μία διατροφή που περιέχει πολύ αλάτι αλλά ελάχιστα φρούτα και σιτηρά ολικής άλεσης.\nΠράγματι, μία διατροφή που είναι ελλιπής και στερεί από τον οργανισμό μας την ενέργεια και τα συστατικά που χρειάζεται μπορεί, σύμφωνα με τους ειδικούς, να οδηγήσει στον θάνατο. Αυτός είναι ο λόγος που τη χρονιά που έρχεται ένας από τους πιο σημαντικούς μας στόχους, δεν πρέπει να είναι το να περιορίσουμε τις ποσότητες τροφών που καταναλώνουμε αλλά το να τρώμε περισσότερο συνειδητά και υγιεινά. Να εντάξουμε, δηλαδή, στο διατροφικό μας μενού περισσότερα φρούτα, λαχανικά, σιτηρά ολικής άλεσης, όσπρια, ξηρούς καρπούς και τρόφιμα που είναι «πλούσια» σε Ω3 λιπαρά οξέα, χωρίς να στερηθούμε την ενέργεια που χρειαζόμαστε.\nΡυθμίστε τον ύπνο σας με τη βοήθεια της τεχνολογίας\nΤέλος, δεν θα μπορούσαμε να μην αναφερθούμε στη σημασία του επαρκούς και ποιοτικού ύπνου για τη φυσιολογική λειτουργία του οργανισμού μας και την υγεία μας γενικότερα. Αρκεί να σημειώσουμε ότι πολλές έρευνες που έχουν πραγματοποιηθεί κατά τη διάρκεια των τελευταίων ετών, έχουν δείξει πως οι ενήλικες οι οποίοι κοιμούνται λιγότερο από επτά ώρες κάθε βράδυ, έχουν περισσότερες πιθανότητες να υποστούν έμφραγμα. Ο ελλιπής ύπνος φέρεται, επίσης, να συνδέεται με μία σειρά από προβλήματα υγείας, όπως την παχυσαρκία, τα εγκεφαλικά επεισόδια, το άγχος και την κατάθλιψη.\nΕίναι συνεπώς σημαντικό να αναλάβουμε τα μέτρα μας ούτως ώστε να διασφαλίσουμε πως θα απολαμβάνουμε ποιοτικό ύπνο κάθε βράδυ, πόσo μάλλον αν ταλαιπωρούμαστε από διαταραχές ύπνου.\nΗ διακοπή του καπνίσματος, η άσκηση και μία περισσότερο υγιεινή διατροφή μπορούν να μας βοηθήσουν να κοιμόμαστε καλύτερα. Στην περίπτωση όμως, που αδυνατούμε να επιτύχουμε τον στόχο μας, καλό είναι να επισκεφτούμε έναν ειδικό ή να στραφούμε σε σύγχρονες λύσεις, όπως εκείνης των digital εφαρμογών για τον ύπνο (το «έξυπνο» ξυπνητήρι Sleep Cycle που αναλύει τις συνήθειες του ύπνου μας είναι χαρακτηριστικό παράδειγμα). Διότι η τεχνολογία στις μέρες έχει προχωρήσει στον βαθμό που μας επιτρέπει να ρυθμίζουμε τον ύπνο μας και να παρακολουθούμε την πρόοδο και τη γενικότερη κατάσταση της υγείας μας, μέσα από τη οθόνη του κινητού μας.\nΜε τους κατάλληλους «συμμάχους» στο πλευρό μας και την απαραίτητη αφοσίωση, το 2020 θα καταφέρουμε να παραμείνουμε προσηλωμένοι στους στόχους που θα θέσουμε για την υγεία μας και τη βελτίωση της ποιότητας της ζωής μας. Το «μυστικό» και σε ό,τι αφορά στην επίτευξη των στόχων μας βρίσκεται στα μικρά αλλά σταθερά βήματα, στις ρεαλιστικές προσδοκίες και την κατανόηση των αναγκών μας. Βήμα βήμα, θα μπορέσουμε να απαλλαγούμε σταδιακά από συνήθειες που μας βλάπτουν και να υποδεχθούμε το νέο έτος με περισσότερη ενέργεια, δύναμη και αισιοδοξία.


SIDAYES ''Η ΓΑΛΛΙΚΗ ΚΟΥΖΙΝΑ ΣΤΟΝ ΚΟΛΠΟ ΤΩΝ ΚΟΡΑΛΛΙΩΝ'' - Emphasis Magazine\nHome Παφος των Γευσεων SIDAYES ”Η ΓΑΛΛΙΚΗ ΚΟΥΖΙΝΑ ΣΤΟΝ ΚΟΛΠΟ ΤΩΝ ΚΟΡΑΛΛΙΩΝ”\nSIDAYES ”Η ΓΑΛΛΙΚΗ ΚΟΥΖΙΝΑ ΣΤΟΝ ΚΟΛΠΟ ΤΩΝ ΚΟΡΑΛΛΙΩΝ”\nPosted By: emphasismagazineon: June 08, 2017 In: Παφος των ΓευσεωνNo Comments\nΤι θα λέγατε για ένα υπέροχο δείπνο στον Κόλπο των Κοραλλίων με πάπια μαριναρισμένη, ψημένη στον φούρνο και σερβιρισμένη με καραμελωμένες φέτες μήλου και σος από πορτοκάλι, μήλο και γλυκό τσίλι; Το εστιατόριο «Συνταγές» είναι εδώ, στον δεύτερο χρόνο λειτουργίας του, για να σας προσφέρει αυτή την γαστρονομική εμπειρία.\nΕσείς δεν έχετε παρά να πάρετε το δρόμο που οδηγεί προς Πέγεια – Άγιο Γεώργιο και αφού στρίψετε αριστερά στο ράουντ αμπάουτ προς τον Κόλπο των Κοραλλίων, να μπείτε στην πρώτη πάροδο αριστερά, οδός Ασκού. Θα το δείτε σα αριστερά σας λίγα μέτρα πιο κάτω. Ένα μετρίου μεγέθους (70-75 ατόμων) εστιατόριο, με άνετο όμως εσωτερικό χώρο, λιτά διακοσμημένο, όπου τα τραπέζια δεν είναι στριμωγμένα μεταξύ τους και έτσι εξασφαλίζεται η ατομικότητα της κάθε παρέας. Λόγω των τεράστιων ανοιγμάτων θα λέγαμε ότι εσωτερικός και εξωτερικός χώρος σμίγουν αρμονικά, παραπέμποντας σε μια μεγάλη καλοκαιρινή βεράντα. Ένα εστιατόριο που θα σας εκπλήξει με τη γαλλική φινέτσα του από πλευράς γεύσεων αλλά και θα σας ικανοποιήσει με το φιλικό και ανοιχτόκαρδο περιβάλλον του. Ο Μάριος και η Άννα, ιδιοκτήτες του εστιατορίου, θα είναι εκεί για να σας υποδεχτούν.\nΤακτικοί πελάτες ντόπιοι και ξένοι\nΓνωρίζοντας ότι το είδος και η τακτικότητα της πελατείας είναι από τα βασικά κριτήρια για το αν ο πελάτης φεύγει στο τέλος ευχαριστημένος, ρωτάμε την Άννα για τους πελάτες του εστιατορίου. «Οι πελάτες μας είναι κάτοικοι της γύρω περιοχής, ντόπιοι ή αλλοδαποί που μένουν εδώ στις επαύλεις του Coral Bay, αλλά και κάποιοι τουρίστες των ξενοδοχείων. Σίγουρα κάποιος που θα έρθει μια φορά θα ξαναέρθει και αυτό μας ικανοποιεί αφάνταστα γιατί νιώθουμε ότι έχουμε πετύχει τον στόχο μας που είναι η ικανοποίηση του πελάτη.»\nΚαθώς μας περιγράφει το μενού καταλαβαίνουμε και πού οφείλεται αυτή η ικανοποίηση. Κατ’ αρχάς στα υπέροχα γαλλικά εδέσματα. Σκεφτείτε για παράδειγμα ένα εύγεστο φουά γκρα με σος κουμανταρίας ή ένα εσκαλόπ με μελιτζάνες, χαβιάρι και καπνιστό τυρί. Προσθέστε σε αυτά μια μεγάλη ποικιλία από θαλασσινά (μύδια, στρείδια, καβουράκια, γαρίδες, αστακούς, καλαμάρια) βατραχοπόδαρα, σαλιγκάρια, χοιρινά φιλετάκια με σος μανιταριών, αρνίσια παϊδάκια με rosemary jus, ή ένα black angus φιλέτο-στέικ με whole grain, mustard butter ή μια πάστα της δικής σας επιλογής, ή ένα φιλέτο σολομού με σος κρέμας αρωματισμένο με φρέσκο άνιθο, κολοκυθάκια, πράσα και ασφαλώς δεν ξεχνάμε το υπέροχο ριζότο με μανιτάρια και αρωματισμένο με λάδι τρούφας, ή το νοστιμότατο lentil and chickpea burger, καθώς και μια μεγάλη ποικιλία από σαλάτες. Σε αυτό το σημείο πρέπει να τονίσουμε ιδιαίτερα ότι το μενού του εστιατορίου μπορεί να ικανοποιήσει απόλυτα και τις τροφικές ιδιαιτερότητες των vegans.\nΚαι ειδικές παραγγελίες\nΚαι βέβαια η γαστρονομική μας περιήγηση κρύβει ακόμη και πολλές άλλες επιλογές, αλλά επιτρέπει και την ειδική παραγγελία.\nΓια παράδειγμα, η ιδιοκτήτρια μας λέει για πρόσφατη περίπτωση Ρώσου πελάτη, ο οποίος θέλοντας να γιορτάσει τα γενέθλια του με τους συγγενείς και τους φίλους του, στο εστιατόριο, ζήτησε από την προηγούμενη μέρα, ψάρι ανοιχτής θάλασσας. Και φυσικά η διεύθυνση και ο σεφ ανταποκρίθηκαν στην επιθυμία του. Τα γενέθλια στέφθηκαν γευστικά με ασπρόβλαχο ψημένο στον φούρνο σε κρούστα από αλάτι. Η παρέα του Ρώσου θα θυμάται για καιρό αυτά τα γενέθλια.\nΡωτήσαμε ποιο είναι το πιάτο στο οποίο οι Sidayes έχουν βάλει την σφραγίδα τους. Χωρίς δισταγμό η απάντηση ήταν «πάπια στο φούρνο». H συνταγή αποκλειστική. «Δεν προλαβαίνουμε τις παραγγελίες» μας λέει η Άννα με ενθουσιασμό.\nΚαλό κρασί, υπέροχα desserts και ναργιλές\nΤέλος, θεωρώντας αυτονόητο ότι η γαλλική κουζίνα απαιτεί και καλό κρασί, να πούμε ότι οι Sidayes διαθέτουν και μια πλούσια κάβα κυπριακών και ξένων κρασιών σε πολύ καλές τιμές.\n“Η φιλική ατμόσφαιρα, αλλά και ο επαγγελματισμός θα σας κερδίσουν με το πρώτο”\nΚαι για να μην νομίσετε ότι το δείπνο ολοκληρώνεται απλά με τα γευστικότατα desserts που διαθέτουν οι Sidayes (mille feuilles, μους σοκολάτα, προφιτερόλ, παγωτό, φρούτα και τυριά) ο Μάριος μπορεί να σας ανάψει και έναν ναργιλέ σε άρωμα της αρεσκείας σας, να τον απολαύσετε μαζί με καλή παρέα και γνώριμα μουσικά ακούσματα στα μεγάφωνα.\nTους καλοκαιρινούς μήνες το εστιατόριο λειτουργεί καθημερινά, εφτά μέρες την εβδομάδα. Η κουζίνα ανοίγει στις έξι το απόγευμα, και αρκετοί είναι οι πελάτες, που πηγαίνουν εκείνη περίπου την ώρα και πίνουν το απεριτίφ τους ή τον καφέ τους, πριν ακολουθήσει το πήγαιν’ έλα των πιάτων.\nGRAZIE Ristorante ”Η ΑΡΙΣΤΟΚΡΑΤΙΑ ΤΩΝ ΓΕΥΣΕΩΝ”\nΤΑΒΕΡΝΑ ”Ο ΠΑΓΚΡΑΤΙΟΣ” – ΕΚΕΙ ΠΟΥ Η ΓΕΥΣΗ ΣΥΝΑΝΤΑ ΤΗΝ ΠΑΡΑΔΟΣΗ\nLEONARDO PLAZA CYPRIA MARIS HOTEL & SPA\nΚΑΜΑΝΤΕΡΕΝΑ – ΤΟ ΒΑΡΥ ΠΥΡΟΒΟΛΙΚΟ ΤΗΣ ΚΥΠΡΙΑΚΗΣ ΟΙΝΟΙΠΟΙΙΑΣ\nST GEORGE HOTEL & ST GEORGE GARDENS – ΔΥΟ ΣΤΟΛΙΔΙΑ ΣΤΗΝ ΠΑΡΑΛΙΑ ΤΗΣ ΧΛΩΡΑΚΑΣ


Διαδικτυακό περίπτερο "ανοίγει" η Google\nΠέμπτη, 30 Ιουνίου 2022 05:06:39 ΜΜ\nΑρχική›Ειδήσεις›Τεχνολογία›Διαδικτυακό περίπτερο "ανοίγει" η Google\n01:01 - 22 Νοε 2013 | Τεχνολογία\nΤην κυκλοφορία μιας νέας εφαρμογής για «έξυπνα» κινητά τηλέφωνα και υπολογιστές-ταμπλέτες που προσφέρει στους χρήστες 1.900 διαδικτυακά περιοδικά, εφημερίδες και online εκδόσεις, ορισμένες δωρεάν και κάποιες επί πληρωμή, ανακοίνωσε η αμερικανική εταιρεία Google.\nΗ ονομασία του διαδικτυακού "περιπτέρου" είναι Google Play Newsstand.\nΑνάμεσα στις διαδικτυακές εκδόσεις εφημερίδων που περιλαμβάνονται στη νέα εφαρμογή ξεχωρίζουν οι New York Times και η Wall Street Journal ενώ από περιοδικά τα New Yorker, Vanity Fair και Wired.\nΠαράλληλα, στο "περίπτερο" της Google οι χρήστες θα έχουν πρόσβαση σε δωρεάν blogs και ενημερωτικές ιστοσελίδες, οι οποίες έχουν προχωρήσει στη σύναψη συμφωνίας με τη Google.\nΣτόχος της Google, όπως υπογραμμίζεται σε σχετική ανακοίνωση, είναι να φέρει στον κάθε χρήστη "τα νέα που πραγματικά τον ενδιαφέρουν και να έχει τη δυνατότητα να διαλέξει ο ίδιος τις κατηγορίες ειδήσεων που θέλει να παρακολουθεί".\nΟι χρήστες θα έχουν τη δυνατότητα να εγγραφούν σε συγκεκριμένες δωρεάν πηγές ειδήσεων (ιστοσελίδες, εφημερίδες και περιοδικά) ενώ για όσες εκδόσεις προσφέρονται επί πληρωμή, η διαδικασία εγγραφής θα γίνεται μέσω του Google Play.\nΕντός των επομένων ημερών, οι χρήστες στη Μεγάλη Βρετανία, τις ΗΠΑ, τον Καναδά και την Αυστραλία θα έχουν πρόσβαση στη νέα υπηρεσία. Ακόμη, δεν έχει γίνει γνωστό πότε η εφαρμογή θα είναι διαθέσιμη στις υπόλοιπες χώρες του κόσμου.


8 τρόποι που προσπαθεί το σώμα σας να σας ‘’πει’’ ότι έχετε έλλειψη βιταμινών! | Τα πάντα για την Διατροφή, Υγεία, Ομορφιά, απο έγκριτους επιστήμονες!\nΕδώ είναι μερικοί τρόποι με τους οποίους το σώμα σας ενημερώνει ότι δεν παίρνει αυτό που χρειάζεται, σύμφωνα με το άρθρο της ιστοσελίδας Central State Healthcare System.\nΣκασμένα χείλη ή στόμα\nΜερικές φορές τα σκασμένα χείλη είναι απλώς μια παρενέργεια του κρύου καιρού ή του απλού έρπητα, αλλά άλλες φορές είναι μια απλή ανεπάρκεια βιταμίνης Β. Πάρτε μια βιταμίνη συμπλέγματος Β για λίγες μέρες και θα δείτε βελτίωση.\nTo μυρμήγκιασμα των άκρων μπορεί να είναι το σημάδι μιας σοβαρής νευρολογικής κατάστασης, ή έλλειψη Β12. Άλλα σημάδια ανεπάρκειας Β12 περιλαμβάνουν πρησμένη ή φλεγμονώδη γλώσσα, ίκτερο, αδυναμία, κόπωση ή απώλεια όρασης. Ένας από τους ασθενείς μου πάσχει από συνεχιζόμενα προβλήματα Β12 που προκαλούν μούδιασμα στα χέρια και τα πόδια της. Ενώ προσπάθησε να ενσωματώσει περισσότερες τροφές πλούσιες σε Β12 στη διατροφή της, όπως βόειο κρέας, συκώτι, οστρακοειδή, τυρί, αυγά και πουλερικά, οι περιοδικές ενέσεις Β12 φαίνεται να λειτουργούν καλύτερα για αυτήν. Ο γιατρός σας μπορεί να σας πει να κάνετε εξέταση αίματος για να προσδιορίσει εάν έχετε ανεπάρκεια.\nΣυμμετρικός πόνος στα πόδια;\nΤο να έχετε ασύμμετρο πόνο ή πόνο σε ένα μόνο πόδι, είναι πιθανότερο να οφείλεται σε τραυματισμό ή μυϊκή κατάσταση. Ωστόσο, σε μια ασυνήθιστη παρουσίαση, βρήκαμε έλλειψη βιταμίνης Β6 σε έναν ασθενή που ήρθε στο γραφείο μου με πόνο στο ένα πόδι. Πραγματοποιήσαμε ακτινογραφίες για να αποκλείσουμε μια παραμόρφωση των οστών και στη συνέχεια διέταξα μια εξέταση αίματος. Διαπιστώσαμε ότι υπέφερε από χαμηλά επίπεδα βιταμίνης Β6, επίσης γνωστή ως πυριδοξίνη. Άλλαξε τη διατροφή του τρώγοντας περισσότερα πουλερικά, ψάρια και δημητριακά ολικής αλέσεως και ο πόνος εξαφανίστηκε.\nΝυχτερινή τύφλωση ή αχρωματοψία\nΕνώ υπάρχουν διάφοροι παράγοντες που θα μπορούσαν να οδηγήσουν σε νυχτερινή τύφλωση ή αχρωματοψία, οποιαδήποτε από αυτές τις καταστάσεις μπορεί επίσης να προκληθεί από την έλλειψη βιταμίνης Α. Δοκιμάστε να τρώτε περισσότερες γλυκοπατάτες, καρότα και σκούρα πράσινα φυλλώδη λαχανικά για ενισχύστε την υγεία των ματιών σας.\nΕάν πάσχετε από μυϊκές κράμπες, θα μπορούσατε να είστε αφυδατωμένοι ή να έχετε έλλειψη καλίου. Καταναλώστε ένα ενεργειακό ρόφημα για να βοηθήσετε στην ανεπάρκεια, αλλά μπορείτε να προσπαθήσετε να το επαναλάβετε από την προσθήκη εσπεριδοειδών ή μπανάνας στο καθημερινό σας πρόγραμμα γεύματος.\nΝύχια σε σχήμα ‘’κουταλιού’’\nΑυτό μπορεί να είναι μια κόκκινη σημαία για αναιμία έλλειψης σιδήρου. Εάν έχετε διαγνωστεί με την πάθηση, ο γιατρός σας μπορεί να σας συστήσει να πάρετε χάπια σιδήρου και να συμπεριλάβετε περισσότερες τροφές πλούσιες σε σίδηρο στη διατροφή σας, όπως συκώτι και οστρακοειδή όπως στρείδια και μύδια.\nΑιμορραγία των ούλων ή ουλίτιδα\nΌταν δεν έχουμε αρκετή βιταμίνη C, το σώμα μας μπορεί να σηματοδοτήσει ανεπάρκεια μέσω αιμορραγικών ούλων ή ουλίτιδας, μια ήπια μορφή ασθένειας των ούλων που προκαλεί ερεθισμό, ερυθρότητα και πρήξιμο στη βάση των ούλων. Πιθανότατα γνωρίζετε ότι τα εσπεριδοειδή – πορτοκάλια, λεμόνια, λάιμ και γκρέιπφρουτ – περιλαμβάνουν βιταμίνη C, αλλά το ίδιο ισχύει και για τα φρούτα γκουάβα, τα ακτινίδια, το μπρόκολο, το σπανάκι, το μαρούλι, το λάχανο, τα μούρα, τις ντομάτες και το λάχανο.\nΕπίσης γνωστό ως ατοπική δερματίτιδα, το έκζεμα είναι μια κατάσταση που χαρακτηρίζεται από κοκκίνισμα και φαγούρα στο δέρμα. Εάν πάσχετε από αυτήν την κατάσταση, η έλλειψη ωμέγα-3 λιπαρών οξέων μπορεί να είναι ο ένοχος. Άλλα συμπτώματα ανεπάρκειας ωμέγα-3 λιπαρών οξέων περιλαμβάνουν ρωγμές ή ξεφλούδισμα στα νύχια μικρά κόκκινα σημάδια στο πίσω μέρος των άνω βραχιόνων. και μικτό λιπαρό και ξηρό δέρμα. Για να απαλύνει το δέρμα σας, στοχεύστε να προσθέσετε περισσότερα από τα ακόλουθα στη διατροφή σας: λιπαρά ψάρια, όπως σαρδέλες, σκουμπρί, τόνο, σολομό, ξιφία, κρόκοι αυγών, λιναρόσπορο, σπόρους chia και καρύδια.


9 πράγματα που δεν πρέπει να πιστεύουμε σύμφωνα με τον Βούδα – Manibebi\n9 πράγματα που δεν πρέπει να πιστεύουμε σύμφωνα με τον Βούδα\nΔεν υπάρχει λόγος να γίνουμε επίσημα μαθητές του Βούδα -εκτός βέβαια αν το θέλουμε πραγματικά-, ωστόσο η εύρεση κάποιας αλήθειας από τα διδάγματά του μπορεί να μας διαφωτίσει κάπως. Σύμφωνα λοιπόν με τον ίδιο τον Βούδα, αυτά είναι μερικά πράγματα που δεν θα πρέπει να πιστεύεις. Τσέκαρε:\n1.Μη πιστεύεις ό,τι ακούς\nΗ ικανότητα να αμφισβητείς και να δοκιμάζεις τις πεποιθήσεις κάποιου, με τον σωστό τρόπο ονομάζεται κατάλληλη προσοχή. Η ικανότητα να αναγνωρίζεις και να επιλέγεις σοφούς ανθρώπους ως μέντορες ονομάζεται\n2.Μη πιστεύεις παραδόσεις απλά και μόνο επειδή είναι παλιές…\n…και περνάνε από γενιά σε γενιά και από μέρος σε μέρος.\n3.Μη πιστεύεις κάτι βασισμένο απλά σε φήμες…\n…ή απλά επειδή το συζητούν πολύ.\n4.Μη πιστεύεις κάτι απλά επειδή σου παρουσιάζεται η γραπτή μαρτυρία…\n…κάποιου αρχαίου σοφού\n5.Μη πιστεύεις κάτι που έχεις φανταστεί…\n…με το σκεπτικό ότι, επειδή είναι κάτι το ασυνήθιστο είναι εμπνευσμένο απ’τον θεό ή κάποιο άλλο αξιοθαύμαστο ον.\n6.Μη πιστεύεις κάτι απλά και μόνο επειδή οι υποθέσεις το ευνοούν…\n…ή επειδή τα έθιμα πολλών χρόνων επιβάλλουν να το δεχτείς ως αλήθεια.\n7.Μη πιστεύεις κάτι μόνο επειδή βασίζεται στην εξουσία…\n…των αρχών ή των ιερέων.\n8.Μη πιστεύεις σε υποθέσεις\nΩστόσο, αν μετά από έρευνα και προβληματισμό βρίσκεις ότι συμφωνείς με αυτό, τότε να το δέχεσαι ως αληθινό και να διαμορφώνεις τη ζωή σου γύρω από αυτό.\n9.Μη πιστεύεις σε κανένα δόγμα απλά και μόνο από σεβασμό…\n…αλλά πρώτα δοκίμασέ το, όπως η φωτιά δοκιμάζει τον χρυσό.\nΔιάβασε επίσης: 10 ερωτήσεις για να ανακαλύψεις τον σκοπό της ζωής σου\nΠως λειτουργούν οι κλινικές δοκιμές


Η... ιεροτελεστία που δεν γίνεται και φέτος, λόγω κορονοϊού\nΤην Παρασκευή, την τρίτη του Ιουλίου, λίγες μέρες μετά τη γιορτή του Προφήτη Ηλία, κανονικά οι Ελληνόφωνοι του νομού Τραπεζούντας θα έδιναν μαζικά το παρών στο παρχάρι της Κατίρκαγιας, το οποίο ανήκει στην Τόν(γ)ια και βρίσκεται ακριβώς στα σύνορα με την Αργυρούπολη. Όμως φέτος, λόγω των περιοριστικών μέτρων που ισχύουν στην Τουρκία για τον κορονοϊό, οι Αρχές απαγόρευσαν να γίνει το πιο γνωστό και πιο φημισμένο πανηγύρι – το ίδιο συνέβη και πέρσι.\nΓια τους ελληνόφωνους είναι ένα σημείο συνάντησης, ένα ετήσιο γεγονός ιδιαίτερης σημασίας.\nΑν και πια αρκετοί είναι αυτοί του του… γυρνούν την πλάτη καθώς η εμπλοκή των δήμων στη διοργάνωση έχει αφαιρέσει πολλά παραδοσιακά στοιχεία από τη γοητεία του (πλέον στήνονται εξέδρες και μικροφωνικές εγκαταστάσεις), εντούτοις εκατοντάδες πήγαιναν ευλαβικά κάθε χρόνο· κάποιοι υπολογίζουν ότι συγκεντρώνονταν 30.000-40.000 άνθρωποι.\nΤο πανηγύρι στην Κατίρκαγια έχει… ιεροτελεστία\nΠαλιά, θυμούνται οι Τονιαλήδες, στα καφενεία των χωριών της Τόνιας το βράδυ της Τετάρτης έκαναν μουχαπέτ’, κάτι σαν «ζέσταμα» για το γλέντι που θα ακολουθούσε. Την Πέμπτη το πρωί έπαιρναν τον λυράρη (κάθε χωριό τον δικό του), ψώνιζαν φαγητά και ρακή και χορεύοντας πήγαιναν στο παρχάρι με τα πόδια.\nΠοδαρόδρομος για 6, 7, ίσως και περισσότερες ώρες. Σε κάθε χωριό και οικισμό από τον οποίο περνούσαν έστηναν γλέντι, γλέντι έστηναν και το βράδυ που έφταναν στον προορισμό τους. Τους φιλοξενούσαν σε σπίτια, 10-15 άτομα κοιμόντουσαν μαζί, άλλοι κοιμόντουσαν στο ύπαιθρο, βουνίσιοι γαρ.\nΑχανής έκταση το παρχάρι, την Παρασκευή το πρωί κάθε χωριό κατέβαινε στο κέντρο της αλάνας, εκεί όπου βρίσκεται ο κύκλος του χορού. Λύρες, νταούλι και ζουρνάς τα όργανα, κι ένας κύκλος χωρίς αρχή και τέλος, χωρίς πρωτοχορευτή.\nΑυτή είναι και η ιδιαιτερότητα μέχρι και σήμερα: Δεν γίνονται μικρότεροι κύκλοι, όσοι δεν επιθυμούν να χορέψουν απομακρύνονται από αυτόν, δεν υπάρχουν «πρωταγωνιστές», και μόνο το στιλ ξεχωρίζει τους καλούς χορευτές. Υπάρχει ακόμα και ένας… ραβδούχος που τους βάζει σε τάξη ώστε να σχηματίσουν τον τέλειο κύκλο.\n«Εσύ χορεύεις και ο λυράρης μπορεί να περάσει από δίπλα σου μετά από 10-15 λεπτά. Παίρνουμε τη μουσική από το ρυθμό του ποδιού, σε έναν κύκλο που μπορεί να είναι 100-200 μέτρα», αναφέρουν όσοι έχουν ζήσει από κοντά το πανηγύρι της Κατίρκαγιας.\nΜακριά από την… πίστα, όπου οι σκοποί είναι αυστηρά τίκ’ διπλό και τρομαχτόν, στήνονται πάγκοι που πουλάνε κυριολεκτικά τα πάντα.\nΜέσα στη μέρα ο κόσμος σπάει και δημιουργεί τις δικές του παρέες (συνήθως ανά χωριό), και με τον λυράρη κάνει μουχαπέτ’ ή στήνει χορό. Αργότερα κάποιοι ξανακατεβαίνουν στον κύκλο, κι αυτό το πηγαινέλα συνεχίζεται όλη τη μέρα.\nΠερισσότερες πληροφορίες για το πανηγύρι στην Κατίρκαγια στη μελέτη της Μυροφόρας Ευσταθιάδου «Το πανηγύρι στην Κατίρκαγια (Kadirga) του Πόντου, ο κοινωνικός και πολιτισμικός του ρόλος» που περιλαμβάνεται στο Πόντος – Θέματα λαογραφίας του Ποντιακού Ελληνισμού, Σέργης Μ. (επιμ.), 2008, Αθήνα: Αλήθεια.


Η ζωή στη Γερμανία .... - Σελίδα 83\nΣελίδα 83 από 227\nJump to page: Εμφάνιση αποτελεσμάτων : 821 έως 830 από 2268\nΜηνύματα 40\tκαλησπερα σε ολα τα παιδια!!! πρεπει να κατεβω τον Μαρτιο, στην Ελλαδα σε συγκεκριμενη μερα και δεν μπορω να βρω εισιτηρια,αεροπορικα!!!Υπαρ χει καποια ιδεα για κανεναν αλλον τροπο???σκεφτηκα,τρενο να νοικιασω αυτοκινητο απο εδω(δεν ξερω αν γινεται κιολας)...καθε βοηθεια ευπροσδεκτη!!!!\nΑπάντηση με παράθεση 29-01-2013, 20:17\nΜηνύματα 696\tΑρχικό μήνυμα απο nasos\nκαλησπερα σε ολα τα παιδια!!! πρεπει να κατεβω τον Μαρτιο, στην Ελλαδα σε συγκεκριμενη μερα και δεν μπορω να βρω εισιτηρια,αεροπορικα!!!Υπαρ χει καποια ιδεα για κανεναν αλλον τροπο???σκεφτηκα,τρενο να νοικιασω αυτοκινητο απο εδω(δεν ξερω αν γινεται κιολας)...καθε βοηθεια ευπροσδεκτη!!!!Ευχαριστω!!!!!\nΕγώ θα σου πρότεινα να ψάξεις σε όλα τα γύρω αεροδρόμια. Δεν μπορεί να μην υπάρχει εισητήριο! Σε άλλη περίπτωση το να νοικιάσεις αυτοκίνητο για να πάς άστο καλύτερα γιατί πρώτον η ασφάλεια δεν σε καλύπτει να περάσεις απο κράτη με ΕΕ (δηλαδή Βαλκάνια) και δεύτερον το να πάς Ιταλία και καράβι με νοικιασμένο αυτοκίνητο θα σου πάει πιο ακριβά απο το να νοικιάσεις ιδιωτικό αεροπλάνο . Το άλλο με τρένο δεν υπάρχει μιάς και θα πρέπει π.χ να πάς με τρένο μέχρι Βελιγράδι και απο εκεί λεωφορείο για κάτω μιάς και πάνω απο θεσ/νικη τρένο δεν υπάρχει. Αν το κάνεις αυτό θα περιμένω να σε δώ σε καμιά ταινία του αείμνηστου Αγγελόπουλου. Είναι πέρα απο την λογική! Σε άλλη περίπτωση κανά νταλικιέρη Έλληνα ή Ωτοστόπ....και καλό δρόμο Απάντηση με παράθεση 30-01-2013, 21:36\nΜηνύματα 40\tΣε ευχαριστω kosofos,τελικα βρηκα αν και λιγο τσιμπημενο!!!!Αλλα πρεπει να κατεβω....Σε ευχαριστω και παλι!!!!\nΑπάντηση με παράθεση 31-01-2013, 01:40\nΜηνύματα 8\tΦίλε μου είμαι εδώ από αρχές Οκτώμβρη! Κοίτα έχει και καλούς έχει και κακούς έλληνες! έχω και εμπειρία από "έλληνα"! Γενικά μια συμβουλή θα σου δώσω αν τους δείξεις ότι τους έχεις ανάγκη δεν θα σε αφήσουνε να πάρεις ανάσα!Έχει μια ελληνική κοινώτητα που προσωπικά δεν με εξυπηρέτησε όταν απευθύνθηκα!Γενικά έχει ελληνικές καφετέριες κτλπ! Και εδώ πάντως μην νομίζεις ότι είναι παράδεισος αλλά σίγουρα και δυστηχώς έχει περισσότερες προοπτικές από την ελλάδα! θέλει τρέξιμο,υπομονή,επιμονή και ΓΕΡΜΑΝΙΚΑ (τώρα θα ξεκινήσω σχολείο)! αυτά\nΒοήθεια απο το κράτος μην περιμένεις πέραν απο το να πληρώνεις ποιο λίγα για το σχολείο και αυτό πρέπει να το κυνηγήσεις ! αν βρείς δουλεία θα σε βοηθήσουν!\nΑπάντηση με παράθεση 31-01-2013, 21:41\nΜηνύματα 3\tεν πρωτοις ευχαριστω για την απαντηση. Καλοι και κακοι υπαρχουν παντου, ελπιζω να ειμε τυχερος καινα μην πεσω σε κανενα καθηκι(οι πληροφοριες που εχω για το συγκεκριμενο μαγαζι ειναι αριστες) αλλα ποτε δεν ξερεις. Ειχα κι εγω εδω στην Ελλαδα εστιατοριο μεχρι πριν λιγους μηνες και το εκλεισα δεν αντεξα αλλο ετσι γνωριζω ομως την δουλεια "απο μεσα" που λεμε και ελπιζω να εκτιμηθει. Δεν μιλαω τα γερμανικα και ειναι το μεγα αγχος μου η γλωσσα, ισως με βοηθησουν τα αγγλικα που τα γνωριζω σε καλο βαθμο και σιγουρα το σχολειο απαραιτητο, (αν ξερεις κατι οικονομικο ειμαι ολος αυτια) τωρα η ξενιτια ειναι βαρυ φορτιο ελπιζω-ουμε ολοι για το καλυτερο απο ενα κρατος που αν μη τι αλλο θελω να πιστευω οτι εκτιμαει του εργατικους & υπομονετικους και δινει ευκαιριες. Εσυ εχεις βρει δουλεια? Βολευτηκες? Ευχομαι τα καλυτερα, που ξερεις μπορει να πιουμε και κανα καφε !!\nΑπάντηση με παράθεση 02-02-2013, 15:33\nΜηνύματα 20\tΚαλη τυχη σου ευχομαι και εγω ετοιμαζομαι να φυγω για Γερμανια δεν εχει προκοπη εδω.\nΑπάντηση με παράθεση 03-02-2013, 17:42\n5 χρονια? οκτω δεν ειναι;\nΑπάντηση με παράθεση 06-02-2013, 13:00\nΜηνύματα 14\tΌλα δεξιά Γιώργο!!!!\nΑπάντηση με παράθεση 06-02-2013, 14:31\nΜηνύματα 1\tgia sas,ime kenouria sto Berlin k prospatho m tin glossa prin liges imeres imoun sto Leipzig gia mia doulia tora girisa Kriti ap'opou katagome k se ena mina tha ime piso prospatho na etimaso mia doulia m paradosiaka kritika proionda meso internet.Afto pou m lipi eki ine h epikinonia k filia m alous anthropous parea vasika.Etsi opios ine aniktos gia parea tha haro poli.\nΑπάντηση με παράθεση 06-02-2013, 16:56\nΜηνύματα 15\tΑρχικό μήνυμα απο sofiah\ngia sas,ime kenouria sto Berlin k prospatho m tin glossa prin liges imeres imoun sto Leipzig gia mia doulia tora girisa Kriti ap'opou katagome k se ena mina tha ime piso prospatho na etimaso mia doulia m paradosiaka kritika proionda meso internet.Afto pou m lipi eki ine h epikinonia k filia m alous anthropous parea vasika.Etsi opios ine aniktos gia parea tha haro poli.\nΥπέροχη η Λειψία! Μία εβδομάδα έμεινα και δεν τη χόρτασα!! Κατάφερες να ακουμπήσεις το πόδι του Φάουστ? Καλές δουλειές να έχεις κι όταν ετοιμάσεις το site, πόσταρέ το εδώ για να το μάθουμε όλοι!\nΑπάντηση με παράθεση Σελίδα 83 από 227


Συρμός / Ξυδούς - Βαλέρια - ΒΩΞ...\n"Ταξιδεύοντας" στο Συρμό!\nΜάνος Ξυδούς - Βαλέρια Χριστοδουλίδου - Βωξ και η παρέα τους...\nΈνα "απογειωτικό" πρόγραμμα είχαμε τη τύχη να παρακολουθήσουμε τη Παρασκευή που μας πέρασε, στη μουσική σκηνή Συρμός. Ο Μάνος Ξυδούς με τη Βαλέρια Χριστοδουλίδου, οι Βωξ με τη Μικαέλα με το ηλεκτρικό της βιολί και τη Ζίνα Αρβανιτίδη στα πλήκτρα, ο Νίκος Πιπινέλης και ο Γιάννης Ευσταθίου, ο Τόλης Φασόης και οι guest Μπάμπης Στόκας και Άκης Δαούτης, έκαναν το κόσμο να αναρωτιέται στο τέλος ..."πότε πήγε κι όλας τρεις" και o ..."Συρμός" έφτασε στο τέρμα! Ένα πρόγραμμα που ...δυστυχώς τελείωσε το Σάββατο, οπότε όσοι προλάβατε προλάβατε! Οι υπόλοιποι μην απογοητεύεστε, καθώς όπως μάθαμε, συζητείται το ενδεχόμενο το πρόγραμμα να συνεχιστεί με την ίδια σύνθεση στον ίδιο χώρο, αλλά με άγνωστες ακόμα ημερομηνίες.\nΤο πρόγραμμα ξεκίνησε με τον Μάνο Ξυδού να ερμηνεύει τραγούδια του με τη συνοδεία μόνο της κιθάρας του και των κρουστών που έπαιξε ο Γιάννης Νικολετόπουλος (φοβερός τύπος παρεπιπτόντως!). Έχοντας αφήσει πίσω τους Πυξ Λαξ ξεκίνησε ουσιαστικά τη solo καριέρα του με το πρώτο του cd "Κανάστα" που κυκλοφόρησε στις αρχές του χρόνου. Βλέποντας τον στη σκηνή, πότε μελωδικό και πότε άγριο ροκά, νιώθει κανείς το μέγεθος της καλλιτεχνικής του οντότητας και φυσικά γίνεται κατανοητό γιατί θεωρείται ένας από τους σημαντικότερους συντελεστές της μουσικής που εκπροσωπεί. Στη συνέχεια ανέβηκαν στη σκηνή, ο Νίκος Πιπινέλης - θυμάστε το περίφημο "πειρατικό του Κάπτεν Τζιμ"; - και ο Γιάννης Ευσταθίου - ένας πρώην "OPA" - που μαζί με τον Μάνο έδωσαν το δικό τους χρώμα στο πρόγραμμα. Να υπενθυμίσω πως και οι δύο έχουν συνεργαστεί με τον Ξυδού στο cd "Κανάστα".\nΟι ΒΩΞ, ένα νεανικό συγκρότημα, έπαιξαν τραγούδια δικά τους από το πρώτο τους cd που μόλις κυκλοφόρησε και ομολογουμένως εντυπωσίασαν. Μαζί τους στη σκηνή η Μικαέλα, που δεν μας άρεσε μόνο για τη μαεστρία που χειριζόταν το electro βιολί, αλλά και για την αισθαντική ερμηνεία της! Στην άκρη της σκηνής όμως, υπήρχε ένα πραγματικό ταλέντο, που συχνά πήρε το χειροκρότημα του κοινού. Ο λόγος για την Ζίνα Αρβανιτίδη, τη κόρη του Πασχάλη, που και πλήκτρα έπαιξε σχεδόν σε όλη τη διάρκεια του προγράμματος, αλλά και έδωσε εξαιρετικά δείγματα ερμηνείας σε πολλά τραγούδια. Έχοντας πλέον περάσει στο δυναμικό των ΒΩΞ, κάνει ένα νέο σημαντικό ξεκίνημα στο χώρο...\nΟ Μπάμπης Στόκας πήρε μέρος στη βραδιά ως guest και ξεκίνησε κάπως χαλαρά, με ένα τσιγάρο στο χέρι. Στη συνέχεια όμως μπήκε στο κλίμα, πήρε τη κιθάρα του και μαζί με τον Μάνο Ξυδού έφεραν έναν αέρα "Πυξ Λαξ" στο πρόγραμμα και έδωσαν το έναυσμα στο κοινό να τραγουδήσει μαζί τους γνωστές και αγαπημένες επιτυχίες. Μαζί τους εμφανίστηκε ο γνωστός μουσικός Άκης Δαούτης.\nΟ Τόλης Φασόης ενθουσίασε με κομμάτια από το παρελθόν. Τραγούδησε αρχικά το "μοναξιά μου όλα" με στίχο αγγλικό, όμως στη συνέχεια έφτασε μέχρι το "get that beat" (ή μήπως το θυμάστε σαν "daddy says";), τη τεράστια επιτυχία που είχε κάνει με τους δικούς του "Sharp Ties", ξυπνώντας μνήμες και κάνοντας τους παλιότερους να θυμηθούμε τα ...νιάτα μας!\nΓια το τέλος άφησα τη Βαλέρια Χριστοδουλίδου, που το καλοκαίρι κυκλοφόρησε τον δίσκο "όλα ένα είναι", για τον οποίο είχα απ' την αρχή γράψει πως απευθύνεται σε ανθρώπους με ανοιχτούς μουσικούς ορίζοντες. Τότε με είχε εντυπωσιάσει με τα τραγούδια που έγραψε η ίδια, κυρίως για την "ανεξαρτησία" τους, για το ότι δεν θύμιζαν μουσικό ύφος άλλου δημιουργού, αλλά επρόκειτο για τη μουσική άποψη της ίδιας της Βαλέριας που μάλιστα είχε πολύ ενδιαφέρον! Πολλές φορές στο παρελθόν είχα δει τη Βαλέρια να υποδύεται κάποιο ρόλο, όμως ποτέ δεν έτυχε να τη δω να τραγουδάει live. Τώρα που συνέβη κι αυτό, μπορώ άνετα να πω πως ολοκλήρωσα την εικόνα που έχω για τη καλλιτεχνική της αρτιότητα. Στην ηλικία της, ίσως είναι και η μόνη ελληνίδα καλλιτέχνιδα που μπορεί να χαρακτηριστεί "ολοκληρωμένη", με την έννοια ότι έχει πετύχει σε διάφορους καλλιτεχνικούς ρόλους, ως ηθοποιός, ως τραγουδίστρια, ως δημιουργός τραγουδιών, ως σκηνική παρουσία με ...ότι σκηνή υπάρχει στα πόδια της! Και το κυριότερο; Δεν αεροβατεί... Ενώ κάποιοι άλλοι στη θέση της ίσως είχαν ..."διακτινιστεί" με το καλάμι τους, αυτή παραμένει πάντα με ένα ανεπιτήδευτο πλατύ χαμόγελο και ευγένεια απέναντι στο κοινό που τη παρακολουθεί.\nΗ Βαλέρια τραγούδησε κομμάτια από το δίσκο της και όχι μόνο και στο τέλος έκλεισε το πρόγραμμα μαζί με όλη την παρέα του Συρμού, με το "δεν θα δακρύσω πια για σένα"...\nΤα 'δωσε όλα ο Μάνος Ξυδούς!\nΕντυπωσίασε η Βαλέρια Χριστοδουλίδου...\nΑποκάλυψη η Ζίνα Αρβανιτίδη...\nΗ Μικαέλα ...το βιολί της!\nΒΩΞ, θυμηθείτε το όνομά τους, θα συζητηθούν πολύ στο μέλλον...\nΟ Μπάμπης Στόκας έκανε το κοινό να τραγουδά μαζί του...\nΟ Νίκος Πιπινέλης...\nΟ Γιάννης Ευσταθίου...\nΟ Άκης Δαούτης ανάμεσα στους Στόκα και Ξυδού...\nΕντυπωσιακή εμφάνιση και για τον Τόλη Φασόη...\n***Απαγορεύεται η αναδημοσίευση υλικού γραπτού ή φωτογραφιών...